qundao/data-zh-poetry huggingface dataset:
闺怨佳人拜月亭·牧羊关
作者：关汉卿
朝代：元

这大夫好调理，的是诊候的强，这的十中九敢药病相当。
阿的是五夜其高，六日向上，解利呵过了时晌，下过呵正是时光。
不用那百解通神散，教吃这三一承气汤。
闺怨佳人拜月亭·笑和尚
作者：关汉卿
朝代：元

韵悠悠比及把角品绝，碧荧荧投至那灯儿灭，薄设设衾共枕空舒设；冷清清不恁迭，闲遥遥生枝节，闷恹恹怎捱他如年夜！。
闺怨佳人拜月亭·胡十八
作者：关汉卿
朝代：元

我便浑身上都是口，待教我怎分辨？枉了我情脉脉、恨绵绵！我昼忘饮馔夜无眠，则兀那瑞莲便是证见；怕你不信后，没人处问一遍。
（末云了）兀的不是您妹子瑞莲那！（末共小旦打认了）（告孤科）（末云了）（老夫人云了）（老孤云了）你试问您那兄弟去；我劝和您姊妹去。
（正末云了）（小旦云了）妹子，我和您哥哥厮认得了也！你却招取兀那武举状元呵，如何？（小旦云了）你便信我则么那！（小旦云了）（正旦唱）。
闺怨佳人拜月亭·贺新郎
作者：关汉卿
朝代：元

自从都下对尊堂，走马离朝，阿马间别无恙？（孤认了）则恁的犹自常思想，可更随车驾南迁汴梁；教俺去住无门、徊徨，家缘都撇漾，人口尽逃亡，闪的俺一双子母每无归向。
自从身体上一朝出帝辇，俺这梦魂无夜不辽阳！。
闺怨佳人拜月亭·赚尾
作者：关汉卿
朝代：元

然是弟兄心，殷勤意。
本酒量窄推辞少吃，乐意开怀虽恁地，也省可里不记东西。
（做扶着末科）（做寻思科）呵！我自思忆，想我那从你的行为，被这地乱天翻教我做不的伶俐。
假妆些厮收厮拾，佯做个一家一计，且着这脱身术瞒过这打家贼。
（下）。
闺怨佳人拜月亭·醉扶归
作者：关汉卿
朝代：元

你道您"祖上亲文墨，昆仲晓书集，从上流传直到你，辈辈儿都及第"。
您端的是姑舅也那叔伯也那两姨，偏怎生养下这个贼兄弟？（外末云了）（末云了）哥哥你有此心，莫不错寻思了么？（唱）。
闺怨佳人拜月亭·金盏儿
作者：关汉卿
朝代：元

你心里把褐衲袄脊梁上披，强似着紫朝衣，论盆家饮酒压着诗词会。
嫌这攀蟾折桂做官迟，为那笔尖上发禄晚，见这刀刃上变钱疾。
你也待风高学放火，月黑做强贼。
闺怨佳人拜月亭·金盏儿
作者：关汉卿
朝代：元

您昆仲各东西，俺子母两分离。
怕哥哥不嫌相辱呵，权为个妹；（末云了）（寻思了）哥哥道做：军中男女若相随，有儿夫的不掳掠，无家长的落便宜。
（做意了）这般者波，怕不问时权做弟兄，问着后道做夫妻。
闺怨佳人拜月亭·镇江回
作者：关汉卿
朝代：元

俺兀那姊妹儿的新郎又忒腼腆；俺这新女婿那嘲掀，瞅的我两三番斜避了新妆面，查查胡胡的向玳筵前，知他俺那主婚人是见也那不见？（孤云了）（外末把盏科）（正旦唱）。
闺怨佳人拜月亭·雁儿落
作者：关汉卿
朝代：元

你而今病疾儿都较痊？你而今身体儿全康健？当初咱那埚儿各间别，怎承望这搭儿里重相见！。
闺怨佳人拜月亭·驻马听
作者：关汉卿
朝代：元

你贪着个断简残编，恭俭温良好缱绻；我贪着个轻弓短箭。
粗豪勇猛恶因缘。
（小旦云了）可知煞是也。
您的管梦回酒醒诵诗篇，俺的敢灯昏人静夸征战；少不的向我绣帏边，说的些碜可可落得的冤魂现。
闺怨佳人拜月亭（第一折）
作者：关汉卿
朝代：元
体裁：曲

〔油葫芦〕分明是风雨催人辞故国！行一步一叹息，两行愁泪脸边垂。一点雨间一行凄惶泪，一阵风对一声长吁气。百忙里一步一撒！嗨，索与他一步一提！这一对绣鞋儿分不得帮和底，稠紧紧粘带着淤泥。
阿古令
作者：关汉卿
朝代：元
体裁：曲

满盏内盈盈绿醑。只合当作婢为奴。谢相公夫人抬举。怎敢做三妻两妇。只得和丈夫。一处。对舞。便是燕燕花生满路。
阿忽令
作者：关汉卿
朝代：元
体裁：曲

咱却且尽教佯呆着休劝。请夫人更等三年。你既爱青灯黄卷。却不要随机而变。把你这眼前厌倦物件。分付与他别人请佃。
阿纳忽
作者：关汉卿
朝代：元
体裁：曲

酒劝到跟前。只办的俄延。不见桃花去年人面。偏怎生冷落了今年。
阿那忽
作者：关汉卿
朝代：元

酒劝到跟前，只办的推延。桃花去年人面，偏怎生冷落了今年。
降黄龙衮
作者：关汉卿
朝代：元
体裁：曲

鳞鸿无便，锦笺慵写。腕松金，肌削玉，罗衣宽彻。泪痕淹破，胭脂双颊。宝鉴愁临，翠钿羞贴。等閒孤负，好天良夜。玉炉中，银台上，香消烛灭。凤帏冷落，鸳衾虚设。玉笋频搓，绣鞋重攧。
降黄龙衮·鳞鸿无个，锦笺慵写。腕松金，肌削玉，罗衣宽彻。泪痕淹破，
作者：关汉卿
朝代：元

胭脂双颊。
宝鉴愁临，翠钿羞贴。
随尾
作者：关汉卿
朝代：元
体裁：曲

这天香不想艳阳天气开。我则道无情干罢休。谁想这牡丹花折入东君手。今日个分与章台路傍柳。
随煞·您团圆偏俺孤另，拥被和衣坐等。听鼓打四更过，搭伏定鸳鸯枕头
作者：关汉卿
朝代：元

儿等。
隔尾
作者：关汉卿
朝代：元
体裁：曲

一壁厢大哥行牵挂着娘肠肚，一壁厢二哥行关连着痛肺腑。要偿命留下孩儿宁可将婆子去。似这般狠毒。又无处告诉。手扳定枷梢叫声儿屈。
隔尾
作者：关汉卿
朝代：元
体裁：曲

他藉妆梳颜色花难并。宜环佩腰肢柳笑轻。一对不倒踏窄小金莲尚古自剩。想天公是怎生。这世情。教他独占人间第一等。
隔尾
作者：关汉卿
朝代：元
体裁：曲

你便温柔起手�须当硬。我呆想望迎头儿撇会清。恰才轻掿着春葱尽侥倖。带云：似这等酥密般抢白。唱：遮莫你骂我尽情。我断不敢回你半声。也强如编修院�和书生每厮强挺。
隔尾
作者：关汉卿
朝代：元
体裁：曲

你说道少盐欠醋无滋味。加料添椒才脆美。但愿娘亲蚤痊济。饮羹汤一杯。胜甘露灌体。得一个身子平安倒大来喜。
隔尾
作者：关汉卿
朝代：元
体裁：曲

俺孩儿犯着徒流绞斩萧何律。枉读了恭俭温良孔圣书。拷打的浑身上怎生觑。打的来伤觔动骨。更疼似悬头刺股。他每爷饭娘羹何曾受这般苦。
隔尾
作者：关汉卿
朝代：元
体裁：曲

我见他严容端坐挨着罗幌。可甚么和气春风满画堂。我最愁是劈先�递一声唱。这�但有个女娘。坐场。可敢烘散我家私做的赏。
隔尾
作者：关汉卿
朝代：元
体裁：曲

这南阳排叟村诸亮。辅佐着洪福齐天汉帝王。一自为臣不曾把君诳。这场。勾当。不由我索向君王行酝酿个谎。
隔尾
作者：关汉卿
朝代：元
体裁：曲

这厮搬调咱老母收留你。自药死亲爷。待要諕吓谁。张驴儿云：我家的老子。倒说是我做儿子的药死了。人也不信。做叫科云：四邻八舍听着。窦娥药杀我家老子哩。卜儿云：罢么。你不要大惊小怪的。吓杀我也。张驴儿云：你可怕么。卜儿云：可知怕哩。张驴儿云：你要饶么。卜儿云：可知要饶哩。张驴儿云：你教窦娥随顺了我。叫我三声的的亲亲的丈夫。我便饶了他。卜儿云：孩儿也。你随顺了他罢。正旦云：婆婆。你怎说这般言语。唱：我一马难将两鞍韝。想男儿在日。曾两年匹配。却教我改嫁别人其实做不得。
隔尾·其三
作者：关汉卿
朝代：元
体裁：曲

子弟每是个茅草冈、沙土窝初生的兔羔儿乍向围场上走，我是个经笼罩、受索网苍翎毛老野鸡蹅踏的阵马儿熟。经了些窝弓冷箭镴枪头，不曾落人后。恰不道“人到中年万事休”，我怎肯虚度了春秋。
隔尾·其三
作者：关汉卿
朝代：元

子弟每是个茅草冈、沙土窝初生的兔羔儿乍向围场上走，我是个经笼罩、受索网苍翎毛老野鸡蹅踏的阵马儿熟。经了些窝弓冷箭镴枪头，不曾落人后。恰不道“人到中年万事休，”我怎肯虚度了春秋。
隔尾·子弟每是个茅草冈、沙土窝初生的兔羔儿乍向围场上走，我是个经
作者：关汉卿
朝代：元

笼罩、受索网苍翎毛老野鸡踏踏的阵马儿熟。
经了些窝弓冷箭蜡枪头，不曾落人后。
恰不道“人到中年万事休”，我怎肯虚度了春秋。
雁儿落
作者：关汉卿
朝代：元
体裁：曲

为儿夫心受窘。见老父言无信。辨贤达尽孝情。起事头相盘问。
雁儿落
作者：关汉卿
朝代：元
体裁：曲

你常好是吃嬴不吃输。亏的我能说又能做。你只要应承了这一首诗。倒被我勒掯的情和睦。
雁儿落
作者：关汉卿
朝代：元
体裁：曲

你看这文卷曾道来不道来。则我这冤枉要忍耐如何耐。我不肯顺他人倒着我赴法场。我不肯辱祖上倒把我残生坏。
雁儿落
作者：关汉卿
朝代：元
体裁：曲

你而今病疾儿都较痊。你而今身体儿全康健。当初咱那埚儿各间别。怎承望这答儿里重相见。
雁儿落
作者：关汉卿
朝代：元
体裁：曲

只他那身常在柳陌眠。脚不离花街串。几年闻姓名。今日逢颜面。
雁儿落
作者：关汉卿
朝代：元
体裁：曲

燕燕那书房中伏侍处。许第二个夫人做。他须是人身人面皮。人口人言语。
雁儿落
作者：关汉卿
朝代：元
体裁：曲

这厮心狠毒。这厮家豪富。衠一味虚肚肠。不踏着实途路。
雁儿落
作者：关汉卿
朝代：元
体裁：曲

鲁斋郎忒太过。带云：他道张圭。将你媳妇则明日五更送将来我要。唱：不是张孔目从来懦。他在那云阳市剑下分。我去那华山顶峰头卧。
青哥儿
作者：关汉卿
朝代：元
体裁：曲

你教我如何如何分辨。贴旦云：是那一个不晓事弟子孩儿。打破我孩儿的头。正末唱：省可�乱语胡言徕儿云：打破我头也。正末唱：。哎。你个不识忧愁小业冤。諕的我魂魄萧然。言语狂颠。谁敢迟延我只得破步撩衣走到根前。少不的把屎做糕糜咽。
青哥儿
作者：关汉卿
朝代：元
体裁：曲

你虽然是得他得他营救。须不是笋条笋条年幼。刬的便巧画蛾眉成配偶。想当初你夫主遗留。替你图谋。置下田畴。蚤晚羹粥。寒暑衣裘。满望你鳏寡孤独。无挨无靠。母子每到白头。公公也则落得乾生受。
青哥儿
作者：关汉卿
朝代：元
体裁：曲

我和你难凭鱼雁。我每日价枕冷衾寒。则俺这宿世姻缘休等闲。我收拾一包袱金银财物。今晚着梅香送出来。你倒换过。做你的财礼。下来娶我。小末：我到多早晚来。旦：直等的夜静更阑。人离雕栏。柳影花间。小末：我回去也。旦：且住。我则怕别时容易见时难。则将这佳期来盼。
风入松
作者：关汉卿
朝代：元
体裁：曲

利名场上苦奔波。因甚强夺。蜗牛角上争人我。梦魂中一枕南柯。不恋那三公华屋。且图个五柳婆娑。
风入松
作者：关汉卿
朝代：元
体裁：曲

我前行他随后赶将来。諕的我撧耳挠腮。教我战笃速忙把孩儿拜。我与你收拾垒七修斋。王三云：母亲我是人。正旦唱：不是鬼疾言个皂白。怎免得这场灾。
风流体
作者：关汉卿
朝代：元
体裁：曲

你则莫胡猜咱，胡猜咱居帝辇。和别人，和别人相留恋。上放著，上放著阳福天。你不知，你不知须有神灵见。
风流体·胡猜咱，胡猜咱居帝辇，和别人、和别人相留恋。上放着、上放
作者：关汉卿
朝代：元

着赐福天，你不知、你不知神明见。
驸马还朝
作者：关汉卿
朝代：元
体裁：曲

晚宿在孤村闷怎生眠。照人离愁月当轩。月圆。知他是人几时圆。不能勾南楼上斗婵娟。
驻马听
作者：关汉卿
朝代：元
体裁：曲

你贪着个断简残编。恭俭温良好缱绻。我贪着个轻弓短箭。粗豪勇猛恶因缘小旦云了：可知煞是也。。您的管梦回酒醒诵诗篇。俺的敢灯昏人静誇征战。少不的向我绣帏边。说的些碜可可落得的冤魂现。
驻马听
作者：关汉卿
朝代：元
体裁：曲

官人石碾连珠。满腰背无瑕玉兔胡。夫人每是依时按序。细搀绒全套绣衣服。包髻是缨络大真珠。额花是秋色玲珑玉。悠悠的品着鹧鸪。雁行般但举手都能舞。
驻马听
作者：关汉卿
朝代：元
体裁：曲

想当日沽酒当垆。�了个三不归青春卓氏女。今日膝行肘步。招了个百般嫌皓首汉相如。偏不肯好头好面到成都。�的我没牙没口题桥柱。谁跟前敢告诉。兀的是自招自揽风流苦。
驻马听
作者：关汉卿
朝代：元
体裁：曲

想着你报怨心怀。和那横死爷相逢在分界牌。带云：若相见时呵。唱：您两个施呈手策。把那杀人贼推下望乡台。黑洞洞天色尚昏霾。静巉巉迥野荒郊外。隐隐似有人来。觑绝时教我添惊骇。
骂玉郎
作者：关汉卿
朝代：元
体裁：曲

也不知你甚些儿看的能当意。要你做夫人不许我过今日。因此上急忙忙送你到他家内。贴旦云：孔目。你这般下的也。正末唱：这都是我缘分薄。恩爱尽。受这等死临逼。
骂玉郎
作者：关汉卿
朝代：元
体裁：曲

这无情棍棒教我挨不的。婆婆也须是你自做下怨他谁劝普天下前婚后嫁婆娘每。都看取。我这般。傍州例。
骂玉郎
作者：关汉卿
朝代：元
体裁：曲

这的也难同殴打相争斗。人命事怎干休。绷扒吊拷难禁受。可若是取了招。审了囚。可着谁人救。
骂玉郎
作者：关汉卿
朝代：元
体裁：曲

这的是母亲故折鸳鸯偶。须不是咱设下恶机谋。怎将咱平空抛落他人后。今日个何劳你。贵脚儿。又到咱家走。
鬼三台
作者：关汉卿
朝代：元
体裁：曲

不是我誇贞烈。世不曾和个人儿热。我丑则丑刁决古�。不由我见官人便心邪。我也立不的志节。官人你救黎民为人须为彻。拿滥官杀人须见血。我呵只为你这眼去眉来。正旦与衙内做意儿科唱：使不着我那冰清玉洁。
鬼三台
作者：关汉卿
朝代：元
体裁：曲

则这是贼名姓。劝姐姐休争竞。把头梢自领。赃仗忒分明。不索你折證。小梅香死的忒没兴。李庆安崄些儿当重刑。第一来恶业相缠。第二来神天报应。
鬼三台
作者：关汉卿
朝代：元
体裁：曲

女孩儿言着婚聘。则合低了胭颈。羞答答地禁声。刬地面皮上笑容生。是一个不识羞伴等。俺那厮做事一灭行。这妮子更敢有四星。把体面妆沈。把头梢自领。
鲍老儿
作者：关汉卿
朝代：元
体裁：曲

念窦娥伏侍婆婆这几年。遇时节将碗凉浆奠。你去那受刑法尸骸上烈些纸钱。只当把你亡化的孩儿荐。卜儿哭科云：孩儿放心。这个老身都记得。天那。兀的不痛杀我也。正旦唱：婆婆也再也不要啼啼哭哭。烦烦恼恼。怨气冲天。这都是我做窦娥的没时没运。不明不闇。负屈衔冤。
鲍老儿·当初指望成家计，谁想琼簪碎；当初指望无抛弃，谁想银瓶坠。
作者：关汉卿
朝代：元

烦烦恼恼，哀哀怨怨，哭哭啼啼，回黄倒皂，长吁短叹，自跌自堆。
鸳鸯煞
作者：关汉卿
朝代：元
体裁：曲

不甫能黑漫漫填满这沈冤海。昏腾腾打出了迷魂寨。愿待制位列三公。日转千阶。唱道娘加做贤德夫人。儿加做中牟县宰。赦得俺一家儿今后都安泰。且休提这恩德无涯。单则是子母团圆大古�彩。
鸳鸯煞
作者：关汉卿
朝代：元
体裁：曲

从今后姻缘注定姻缘簿。相思还彻相思苦。剩道连理欢浓。于飞愿足。可怜你窈窕巫娥。不负了多情宋玉。则这琴曲诗篇吟和处。风流句。须不是我故意亏图。成就了那朝云和暮雨。
鸳鸯煞尾
作者：关汉卿
朝代：元
体裁：曲

从今后把金牌势剑从头摆。将滥官污吏都杀坏。与天子分忧。万民除害。云：我可忘了一件。爹爹。俺婆婆年纪高大。无人侍养。你可收恤家中。替你孩儿尽养生送死之礼。我便九泉之下。可也瞑目。窦天章云：好孝顺的儿也。魂旦唱：嘱付你爹爹。收养我妳妳。可怜他无妇无儿谁管顾年衰迈。再将那文卷舒开。带云：爹爹。也把我窦娥名下。唱：屈死的于伏罪名儿改下。
鹊踏枝
作者：关汉卿
朝代：元
体裁：曲

俺不是卖查梨。他可也逞刀锥。一个个败坏人伦。乔做胡为。云：但来两三遭。不问那厮要钱。他便道这弟子敲镘儿哩。唱：但见俺有些儿不伶俐。便说是女娘家要哄骗东西。
鹊踏枝
作者：关汉卿
朝代：元
体裁：曲

入得房门。怎回身。厅独卧房儿窄窄别别。有甚铺呈。燕燕己身有甚末孝顺。描不过哥哥行在意殷勤。
鹊踏枝
作者：关汉卿
朝代：元
体裁：曲

只落的意徬徨。走四方。昨日燕陈。明日齐梁。若不是聚生徒来听讲。怎留得这诗书万古传芳。
鹊踏枝
作者：关汉卿
朝代：元
体裁：曲

若是俺到官时。和您去对情词。使不着国戚皇亲。玉叶金枝。便是他龙孙帝子。打杀人要吃官司。
黄钟·侍香金童
作者：关汉卿
朝代：元

春闺院宇，柳絮飘香雪。
帘幕轻寒雨乍歇，东风落花迷粉蝶。
芍药初开，海棠才谢。
黄钟·侍香金童
作者：关汉卿
朝代：元
体裁：曲

春闺院宇，柳絮飘香雪。帘幕轻寒雨乍歇，东风落花迷粉蝶。芍药初开，海棠才谢。
〔幺〕柔肠脉脉，新愁千万迭。偶记年前人乍别，秦台玉箫声断绝。雁底关河，马头明月。
〔降黄龙衮〕鳞鸿无个，锦笺慵写。腕松金，肌削玉，罗衣宽彻。泪痕淹破，胭脂双颊。宝鉴愁临，翠钿羞贴。
〔幺〕等闲辜负，好天良夜。玉炉中，银台上，香消烛灭。凤帏冷落，鸳衾虚设。玉笋频搓，绣鞋重。
〔出队子〕听子规啼血，又西楼角韵咽。半帘花影自横斜，画檐间丁当风弄铁，纱窗外琅玕敲瘦节。
〔幺〕铜壶玉漏催凄切，正更阑人静也。金闺潇洒转伤嗟。莲步轻移呼侍妾，把香桌儿安排打快些！
〔神仗儿煞〕深沉院舍，蟾光皎洁。整顿了霓裳，把名香谨爇。伽伽拜罢，频频祷祝：不求富贵豪奢，只愿得夫妻每早早圆备者！
黄钟尾
作者：关汉卿
朝代：元
体裁：曲

你穷杀呵甘心守分挨贫困。你富呵休笑我饱煖生淫惹议论。您心中觑个意顺。但休了你这眼下人。不要你钱财使半文。早是我走将来自上门。家业家私待你六亲。肥马轻裘待你一身。倒贴了奁房和你为眷姻。云：我若还嫁了你。我不比那宋引章。针指油面。刺绣铺房。大裁小剪。都不晓得一些儿的。唱：我将你写了的休书正了本同下。
黄钟尾
作者：关汉卿
朝代：元
体裁：曲

包龙图往常断事曾着数。今日为官忒慕古。枉教你坐黄堂带虎符。受荣华请俸禄。俺孩儿好冤屈。不睹事下牢狱。割舍了待泼做。告都堂诉省部。撅皇城打怨鼓。见銮舆便唐突。呆老婆唱今古。又无人肯做主。则不如觅死处。眼不见鳏寡孤独。也强如没归着痛煞煞哭啼啼活受苦下。
黄钟尾
作者：关汉卿
朝代：元
体裁：曲

夺了我旧妻儿却与个新佳配。我正是弃了甜桃绕山寻醋梨。知他是甚亲戚。教喝下庭阶转过照壁。出的宅门。扭回身体。遥望着后堂内。养家的人。贤惠的妻。非今生。是宿世。我则索寡宿孤眠过年岁。几时能勾再得相逢。则除是南柯梦儿�下。
黄钟尾
作者：关汉卿
朝代：元
体裁：曲

我做了个衔冤负屈没头鬼。怎肯便放了你好色荒淫漏面贼。想人心不可欺。冤枉事天地知。争到头竞到底。到如今待怎的。情愿认药杀公公。与了招罪。婆婆也。我若是不死呵如何救得你随祗候押下。
朝中措·游灵源山
作者：冀国公主
朝代：元

倦游踪迹查无凭。寥落过山城。客馆潇潇夜雨，披襟凤烛青荧。追思往事，十年一梦，堪笑堪惊。冉冉隙驹光景，依依嚼蜡心情。
蓦山溪·游灵源山
作者：冀国公主
朝代：元

楚峰远眺，山岚凝芳树。禾黍正离离，立西风、云烟向暮。青松瑟瑟，风送短笛声，寒溪畔，翠微间，依约人间住。灵源待月，襟袖凉微度。把酒问青天，广寒宫，知何处。中元吟赏好，预作中秋归兴逸，欲乘鸾，竟得神仙趣。
宿京口
作者：冉琇
朝代：元
体裁：五言律诗

推篷在京口，山色对秋眠。搔首半帆落，怀人孤月悬。形骸成独往，风物共流年。随处逃名姓，乌啼又发船。
海州
作者：冉琇
朝代：元
体裁：五言律诗

波涛起天末，舟楫满城隅。管晏非王佐，田韩有霸图。何门堪趿履，吾道欲乘桴。倚杖春风近，含愁向绿芜。
独立
作者：冉琇
朝代：元
体裁：五言律诗

独立春将晚，周游道正穷。江山千古后，形影百年中。士论元无的，人生各有终。临危负知已，泪落海云东。
秦吉了
作者：冉琇
朝代：元
体裁：古风

有鸟秦吉了，鸣声一何悲。自言承主恩，十载供提携。雕笼闭羽翼，系之双华丝。一朝不终惠，零落投荒夷。自伤去汉土，岂不怀南枝。诚堪利主家，生死不敢辞。努力万里风，寄此长相思。
蓬莱阁
作者：冉琇
朝代：元
体裁：五言律诗

倚阑吟不就，看剑老相催。鸟逐孤云没，帆从别国回。鲁连惟有死，王粲不胜哀。回问依依柳，秋声何处来。
遄台
作者：冉琇
朝代：元
体裁：古风

游目遄台上，烟色秋暧曃。当时驻文舆，君臣良宴会。歌钟正喧喧，华缨接飞盖。行乐遽未央，已见颜色改。爽鸠焉可知，齐景尚何在。世运如日月，朝夕还相代。
送汪叔志入京会试
作者：冯哲
朝代：元
体裁：七言律诗

绿发儒林久著声，承家经术自簪缨。车书万里开文运，天地一番生俊英。已喜秋风蜚鹗荐，更看云路奋鹏程。九重对罢临轩策，归拜慈闱禄养荣。
和西湖竹枝词
作者：冯士颐
朝代：元

与郎情重为郎容，南北相看只两峰。请看双投桥下水，新开两朵玉芙蓉。
中吕
作者：冯子振
朝代：元

红绣鞋题小山苏堤渔唱东里先生酒兴，南州高士文声，玉龙嘶断彩鸾鸣。
水空秋月冷，山小暮天青，苏公堤上景。
中吕·红绣鞋题小山苏堤渔唱
作者：冯子振
朝代：元

东里先生酒兴，南州高士文声，玉龙嘶断彩鸾鸣。
水空秋月冷，山小暮天青，苏公堤上景。
云林清远四时词四首
作者：冯子振
朝代：元

花分石径蝶衣裳，蜂恼晴檐燕雨香。解事野桃吹绮片，谁教赚到鹄仙乡。脱箨斑筠绿节明，霖收梅子麦寒轻。诸峰隔截高低树，忽听初蝉第二声。月湿流萤歇懒烟，西南峰缺露原田。冰帘不倩匡山瀑，万丈银潢泻玉天。嘉平腊酿渴茶铛，直待龙沙雪水烹。舞彻瑶台千岁翮，鹤丹回施范长生。
云林清远四时词四首·其一
作者：冯子振
朝代：元

花分石径蝶衣裳，蜂恼晴檐燕雨香。解事野桃吹绮片，谁教赚到鹄仙乡。
云林清远四时词四首·其三
作者：冯子振
朝代：元

月湿流萤歇懒烟，西南峰缺露原田。冰帘不倩匡山瀑，万丈银潢泻玉天。
云林清远四时词四首·其二
作者：冯子振
朝代：元

脱箨斑筠绿节明，霖收梅子麦寒轻。诸峰隔截高低树，忽听初蝉第二声。
云林清远四时词四首·其四
作者：冯子振
朝代：元

嘉平腊酿渴茶铛，直待龙沙雪水烹。舞彻瑶台千岁翮，鹤丹回施范长生。
咏梅三十首 其一 古梅
作者：冯子振
朝代：元

君复孤山数百年，此花又在此翁先。只今起早新栽树，后世相看亦复然。
咏梅三十首 其三 江梅
作者：冯子振
朝代：元

若有人兮湘水濆，冷香和月浸黄昏。自怜不入离骚谱，待把芳心吊楚魂。
咏梅三十首 其九 新梅
作者：冯子振
朝代：元

几年雨露栽培得，此度春风乍著花。为语东君加爱护，徐看老大已横斜。
咏梅三十首 其二 早梅
作者：冯子振
朝代：元

夜来花发先群芳，又向丛中独擅场。毕竟先开定先落，谁能雪里久馨香。
咏梅三十首 其二十一 千叶梅
作者：冯子振
朝代：元

蜜瓣重重玉作围，就中消息孰能窥。待看水月澄明际，彷佛观音化现时。
咏梅三十首 其二十五 照水梅
作者：冯子振
朝代：元

玉树临流雪作堆，寒光疏影共徘徊。多情最是黄昏月，配合春风不用媒。
咏梅三十首 其二十六 二月梅
作者：冯子振
朝代：元

高标久占百花魁，春半方开恨太迟。毕竟东君有深意，等閒桃李莫相欺。
咏梅三十首 其二十四 胭脂梅
作者：冯子振
朝代：元

捣碎春英看守宫，花房芳信一时通。汉庭佳丽三千女，艳抹浓妆总是同。
咏梅三十首 其五 岭梅
作者：冯子振
朝代：元

谁种霜根大庾颠，地高天近得春先。枝南枝北元同干，何事东风亦有偏。
咏梅三十首 其八 老梅
作者：冯子振
朝代：元

古树槎牙长绿苔，半边生死尚花开。不须更问春深浅，人道咸平手种来。
咏梅三十首 其十一 远梅
作者：冯子振
朝代：元

罗浮山下起春风，千里相思信不通。安得移栽近书屋，繁花乱落向晴空。
咏梅三十首 其十七 风梅
作者：冯子振
朝代：元

绰约肌肤不受吹，飘香坠玉怕春知。凭谁领取东君意，传语封家十八姨。
咏梅三十首 其十三 蟠梅
作者：冯子振
朝代：元

屈干回枝制作新，强施工巧媚阳春。逋仙纵有心如铁，奈尔求奇好事人。
咏梅三十首 其十九 红梅
作者：冯子振
朝代：元

春风昨夜入南枝，浃髓沦肌释冻威。和气晓来无著处，满空飘作綵云飞。
咏梅三十首 其十二 落梅
作者：冯子振
朝代：元

花开花落春不管，清风明月自绸缪。天然一种孤高性，直是花中隐逸流。
咏梅三十首 其十五 雪梅
作者：冯子振
朝代：元

北帝司权发令新，天葩凡卉斗精神。化工不让花神巧，特与增添一树春。
咏梅三十首 其十八 烟梅
作者：冯子振
朝代：元

谁家吹笛苦悲凉，断却佳人铁石肠。回首泪痕看不得，离情分付返魂香。
咏梅三十首 其四 溪梅
作者：冯子振
朝代：元

古树横斜涧水边，野桥村市独暄妍。玉堂路杳无心到，甘与渔翁系钓船。
咏梅三十首·古梅
作者：冯子振
朝代：元

君复孤山数百年，此花又在此翁先。只今起早新栽树，后世相看亦复然。夜来花发先群芳，又向丛中独擅场。毕竟先开定先落，谁能雪里久馨香。若有人兮湘水濆，冷香和月浸黄昏。自怜不入离骚谱，待把芳心吊楚魂。古树横斜涧水边，野桥村市独暄妍。玉堂路杳无心到，甘与渔翁系钓船。谁种霜根大庾颠，地高天近得春先。枝南枝北元同干，何事东风亦有偏。古树槎牙长绿苔，半边生死尚花开。不须更问春深浅，人道咸平手种来。几年雨露栽培得，此度春风乍著花。为语东君加爱护，徐看老大已横斜。罗浮山下起春风，千里相思信不通。安得移栽近书屋，繁花乱落向晴空。花开花落春不管，清风明月自绸缪。天然一种孤高性，直是花中隐逸流。屈干回枝制作新，强施工巧媚阳春。逋仙纵有心如铁，奈尔求奇好事人。北帝司权发令新，天葩凡卉斗精神。化工不让花神巧，特与增添一树春。绰约肌肤不受吹，飘香坠玉怕春知。凭谁领取东君意，传语封家十八姨。谁家吹笛苦悲凉，断却佳人铁石肠。回首泪痕看不得，离情分付返魂香。春风昨夜入南枝，浃髓沦肌释冻威。和气晓来无著处，满空飘作綵云飞。蜜瓣重重玉作围，就中消息孰能窥。待看水月澄明际，彷佛观音化现时。捣碎春英看守宫，花房芳信一时通。汉庭佳丽三千女，艳抹浓妆总是同。玉树临流雪作堆，寒光疏影共徘徊。多情最是黄昏月，配合春风不用媒。高标久占百花魁，春半方开恨太迟。毕竟东君有深意，等閒桃李莫相欺。
塔灯
作者：冯子振
朝代：元

擎天一柱碍云低，破暗功同日月齐。半夜火龙蟠地轴，八方星象下天梯。光摇滟滪沿珠蚌，影落沧溟照水犀。文焰逼人高万丈，倒提铁笔向空题。
奉皇姊大长公主命题周曾秋塘图
作者：冯子振
朝代：元

芙蓉满意陂湖秋，枯荷折苇林塘幽。沙凫野鸭浮清流，霜中鸣雁寒汀洲。黄芦红蓼叶尚抽，水石懒倦不自由。大年小景方绸缪，能事更费千金收。潇湘之南买一丘，并与梦泽长唱酬。
奉皇姊大长公主命题宋道君鸂鶒图卷
作者：冯子振
朝代：元

鸂鶒滩头狎浪随，君王缣墨惯娱嬉。凄凉晚岁鸳鸯泺，漠雁沙鸿未必知。
奉皇姊大长公主命题展子虔游春图卷
作者：冯子振
朝代：元

春漪吹鳞动轻澜，桃蹊李径葩未残。红桥瘦影迷远近，缓勒仰面何人看。高岩下谷韶景媚，瑟瑟芳菲韵纤细。层青峻碧草树腾，照野氍毹摊绣被。李唐岁月脚底参，杨隋能事笔不惭。东风晴陌苕复颖，浓绿正要君停骖。
奉皇姊大长公主命题王孤云渍墨角抵图
作者：冯子振
朝代：元

年来鬼弄人，狡狯出幻戏。崖公亦儿嬉，队伍连鼓吹。兽？魑魅颐，颠倒垂舞袂。擎梯旋注椀，骇汗增妙意。跳踯向虚空，浑如履平地。生蛇缚樊笼，鳞鬣尚黏缀。猎围鏖虎貙，贾勇雷电沸。戈旗誇战斗，狞卒弥胆气。最后大将麾，胡床专尊贵。代閒铁门限，失笑讵玩世。罔两曾问景，庄周语言继。幽冥一理耳，分别自愚智。百龄千万龄，伸诎肘不易。悬知碧桃花，长恋老仙辔。五穷莫移檄，文字安敢祟。
奉皇姊大长公主命题王孤云渍墨角抵图
作者：冯子振
朝代：元
体裁：古风

年来鬼弄人，狡狯出幻戏。崖公亦儿嬉，队伍连鼓吹。兽�魑魅颐，颠倒垂舞袂。擎梯旋注碗，骇汗增妙意。跳踯向虚空，浑如履平地。生蛇缚樊笼，鳞鬣尚黏缀。猎围鏖虎貙，贾勇雷电沸。戈旗誇战斗，狞卒弥胆气。最后大将麾，胡床专尊贵。代閒铁门限，失笑讵玩世。罔两曾问景，庄周语言继。幽冥一理耳，分别自愚智。百龄千万龄，伸诎肘不易。悬知碧桃花，长恋老仙辔。五穷莫移檄，文字安敢祟。
奉皇姊大长公主命题王鹏梅金明池图
作者：冯子振
朝代：元

金明池上张水嬉，百棹贾勇建鼓旗。按栏切云人俯砌，但觉汹汹鸣春漪。东西夹岸瞠万目，黄帽长年看不足。是时拾值宣和全盛时，消得轻绡写晴渌。
奉皇姊大长公主命题郭恕先升龙图卷二首
作者：冯子振
朝代：元

建武神仙事渺茫，西池王母惜刘郎。赤龙一去无消息，儿子东方御榻旁。万户千门筑汉宫，巍峨井干与天通。青禽当日衔书降，从此瑶池碧树红。
奉皇姊大长公主命题郭恕先升龙图卷二首·其一
作者：冯子振
朝代：元

建武神仙事渺茫，西池王母惜刘郎。赤龙一去无消息，儿子东方御榻旁。
奉皇姊大长公主命题郭恕先升龙图卷二首·其二
作者：冯子振
朝代：元

万户千门筑汉宫，巍峨井干与天通。青禽当日衔书降，从此瑶池碧树红。
奉皇姊大长公主命题钱舜举硕鼠图
作者：冯子振
朝代：元

黠吻工馋恣陆梁，粟初黄候未登场。君恩一穗填渠腹，可信年年盗太仓。
幺
作者：冯子振
朝代：元

叹西风卷尽豪华，往事大江东去。彻如今话说渔樵，算也是英雄了处。处士虚名高人谁恋朝中住，自古便有个巢父。
子陵滩钓得虚名，几度桐江春雨。
幺
作者：冯子振
朝代：元

恨匆匆一片题情，红叶为谁流去？恰殷勤离得深宫，便得到人间好处。
幺
作者：冯子振
朝代：元

恨残霞不近人情，截断玉虹南去。望人间三尺甘霖，看一片闲云起处。燕南百五东风留得轻寒住，百五闹蝶母峰父。
好花枝半出墙头，几点清明微雨。
幺
作者：冯子振
朝代：元

梦回时不见犀梳，燕子又衔春去。便人间月缺花残，是小小香魂断处。溪山小景长绳短系虚名住，倾浊酒劝邻父。
草亭前矮树当门，画出轻烟疏雨。
幺
作者：冯子振
朝代：元

纵新新茧纸临摹，乐事赏心俱去。永和年小草斜行，到野鹜家鸡窘处。庞隐图团栾话里禅龛住，灵昭女对老庞父。
利名心不挂丝毫，更肯沾风粘雨？。
幺
作者：冯子振
朝代：元

绿杨堤忘系孤桩，白浪打将船去。想明朝月落潮平，在掩映芦花浅处。市朝归兴山林朝市都曾住，忠孝两字报君父。
利名场反覆如云，又要商量阴雨。
幺
作者：冯子振
朝代：元

说宣和锦片繁华，辇路看元宵去。马行街直转州桥，相国寺灯楼几处。都门感旧都门花月蹉跎住，恰做了白发伧父。
酒微醒曲榭回廊，忘却天街酥雨。
幺·
作者：冯子振
朝代：元

想空城组练三千，白马素车回去。
又逡巡月上波平，暮色在烟光紫处。
青衫司马江州住，月夜笛厌听村父。
甚有传旧谱琵琶，切切嘈嘈檐雨。
幺·
作者：冯子振
朝代：元

断回肠一首阳关，早晚马头南去。
对吴山结个茅庵，画不尽西湖巧处。
野渡新晴孤村三两人家住，终日对野叟田父。
说今朝绿水平桥，昨日溪南新雨。
幺·
作者：冯子振
朝代：元

看燕南陌上红尘，马耳北风吹去。
一年年月夜花朝，自占取溪山好处。
四皓屏张良更姓圯桥住，夜待旦遇个师父。
一编书不为封留，字字咸阳膏雨。
幺·
作者：冯子振
朝代：元

草萋萋一道腰裙，软绿断桥斜去。
判兴亡说向林逋，醉梅屋梅梢偃处。
感事黄金难买朱颜住，驷马客羡跨牛父。
石将军百斛明珠，几日欢云娱雨。
幺·叹西风卷尽豪华，往事大江东去。彻如今话说渔樵，算也是英雄了处。处士虚名
作者：冯子振
朝代：元

高人谁恋朝中住，自古便有个巢父。
子陵滩钓得虚名，几度桐江春雨。
幺·恨残霞不近人情，截断玉虹南去。望人间三尺甘霖，看一片闲云起处。燕南百五
作者：冯子振
朝代：元

东风留得轻寒住，百五闹蝶母峰父。
好花枝半出墙头，几点清明微雨。
幺·梦回时不见犀梳，燕子又衔春去。便人间月缺花残，是小小香魂断处。
作者：冯子振
朝代：元

溪山小景长绳短系虚名住，倾浊酒劝邻父。
草亭前矮树当门，画出轻烟疏雨。
幺·纵新新茧纸临摹，乐事赏心俱去。永和年小草斜行，到野鹜家鸡窘处。庞隐图
作者：冯子振
朝代：元

团栾话里禅龛住，灵昭女对老庞父。
利名心不挂丝毫，更肯沾风粘雨？。
幺·绿杨堤忘系孤桩，白浪打将船去。想明朝月落潮平，在掩映芦花浅处。市朝归兴
作者：冯子振
朝代：元

山林朝市都曾住，忠孝两字报君父。
利名场反覆如云，又要商量阴雨。
幺·说宣和锦片繁华，辇路看元宵去。马行街直转州桥，相国寺灯楼几处。都门感旧
作者：冯子振
朝代：元

都门花月蹉跎住，恰做了白发伧父。
酒微醒曲榭回廊，忘却天街酥雨。
旌表申孝子门
作者：冯子振
朝代：元

竹熨轻舆到处安，水温半菽尽情欢。寸心不暂三晖置，万顷何如一亩宽。高盖门闾华黼黻，斑衣岁月老巾冠。遥怜续汉书申孝，千古申屠又有蟠。
杨花二首
作者：冯子振
朝代：元

曾与行人惜翠条，而今飞絮满河桥。一分流水萍初碎，百尺春风雪未消。微扑妆楼啼半面，乍黏舞席折纤腰。沾泥更傍谁家砌，帘户新声紫燕娇。婉娩春风与愿违，悠扬风日暂无辉。不随芳树千林歇，还称游丝百尺飞。梦落吴蚕欺白茧，心随代马恋征衣。凤池踪迹逡巡到，未忍飘零拂钓矶。
杨花二首·其一
作者：冯子振
朝代：元

曾与行人惜翠条，而今飞絮满河桥。一分流水萍初碎，百尺春风雪未消。微扑妆楼啼半面，乍黏舞席折纤腰。沾泥更傍谁家砌，帘户新声紫燕娇。
杨花二首·其二
作者：冯子振
朝代：元

婉娩春风与愿违，悠扬风日暂无辉。不随芳树千林歇，还称游丝百尺飞。梦落吴蚕欺白茧，心随代马恋征衣。凤池踪迹逡巡到，未忍飘零拂钓矶。
桑乾河
作者：冯子振
朝代：元

几年朔客渡桑乾，野水潺潺滴沥寒。回首燕南烟雨外，西风沙雁报平安。
梅花百咏 其一 庭梅
作者：冯子振
朝代：元

阑干六曲护春风，白雪生香满院中。夜静月明幺凤下，半窗疏影隔帘笼。
梅花百咏 其七 乍开梅
作者：冯子振
朝代：元

土脉阳和气候新，花房微露一分春。想应未识东君面，犹自含羞效浅颦。
梅花百咏 其三 杖头梅
作者：冯子振
朝代：元

短筇挑酒过西湖，折得冰梢傍玉壶。日暮醉归山路险，风流直待倩人扶。
梅花百咏 其三十 浸梅
作者：冯子振
朝代：元

旋汲温泉养折枝，冰花寒玉净相宜。从今借得恩波力，会见青青结子时。
梅花百咏 其三十一 簪梅
作者：冯子振
朝代：元

对雪看花可自由，兴来宁复为花羞。临风一笑乌纱侧，却胜黄花插满头。
梅花百咏 其三十三 别梅
作者：冯子振
朝代：元

东风吹梦返湖山，玉减香消怨夜寒。毕竟明年又相见，早将春信报平安。
梅花百咏 其三十二 苔梅
作者：冯子振
朝代：元

姑射仙人翳翠鸾，濛濛香雾湿飞翰。夜深舞罢霓裳落，留得葱裾护晓寒。
梅花百咏 其三十五 廨舍梅
作者：冯子振
朝代：元

却月凌风迹已陈，那堪诗句尚清新。如今不独扬州种，江北江南总是春。
梅花百咏 其三十六 前村梅
作者：冯子振
朝代：元

野老庄南天气暖，一枝常是占先春。夜来雪里东风急，时有清香暗袭人。
梅花百咏 其三十四 忆梅
作者：冯子振
朝代：元

迢迢春信隔江南，寂寂芳心负岁寒。青鸟不来仙梦杳，月明空自倚阑干。
梅花百咏 其九 全开梅
作者：冯子振
朝代：元

玉脸盈盈总是春，都将笑色媚东君。道人放鹤归来晚，月下看花似白云。
梅花百咏 其二 江梅
作者：冯子振
朝代：元

有客孤山吊鹤归，半肩行李插疏枝。街头儿女不解事，刚道卖花人未回。
梅花百咏 其二十 盆梅
作者：冯子振
朝代：元

新陶瓦缶胜璚壶，分得春风玉一株。最爱寒窗閒读处，夜深灯影雪模糊。
梅花百咏 其二十一 烟梅
作者：冯子振
朝代：元

琼林浮翠淡朦膧，遥望珠光隐见中。一夜东风吹不散，晓看浑似碧纱笼。
梅花百咏 其二十七 竹梅
作者：冯子振
朝代：元

乘鸾姑射下罗浮，鼓瑟湘妃出上游。邂逅江干新话曲，冷香幽翠不曾愁。
梅花百咏 其二十三 移梅
作者：冯子振
朝代：元

新斸孤根手自栽，和锄和雨破苍苔。寒窗岁晚多清事，只欠幽芳带雪开。
梅花百咏 其二十九 剪梅
作者：冯子振
朝代：元

手挽冰枝那忍触，莫教香雪涴苍苔。并刀轻断梢头玉，笑引春风上鬓来。
梅花百咏 其二十二 孤梅
作者：冯子振
朝代：元

标格清高迥不群，自开自落傍无邻。天寒岁晏冰霜里，青眼相看有几人。
梅花百咏 其二十五 矮梅
作者：冯子振
朝代：元

不放冰梢数丈长，怕分春色过邻墙。大材未必难为用，禹殿云深锁栋梁。
梅花百咏 其二十八 月梅
作者：冯子振
朝代：元

暗香浮动正朦胧，古树横斜浅水中。清景满前吟未就，又移疏影过溪东。
梅花百咏 其二十六 腊梅
作者：冯子振
朝代：元

洗却铅花扮道装，檀心浅露紫香囊。从今宫额翻新样，变作眉间一点黄。
梅花百咏 其二十四 疏梅
作者：冯子振
朝代：元

数个冰花三五枝，东风点缀特稀奇。黄昏照影临清浅，写出林逋一句诗。
梅花百咏 其五 照镜梅
作者：冯子振
朝代：元

妆阁开奁对晓寒，菱菱影里雪团团。素鸾舞罢却飞去，留得芳容正面看。
梅花百咏 其八 半开梅
作者：冯子振
朝代：元

暖入南枝气未匀，笑含芳意待馀馨。相看绝似瑶台夜，斜掩重门认不真。
梅花百咏 其六 未开梅
作者：冯子振
朝代：元

重重椒萼护轻寒，不放春心一点閒。可是花房芳信晚，故应缄密待春还。
梅花百咏 其十 山中梅
作者：冯子振
朝代：元

岩谷深居养素真，岁寒松竹淡相邻。孤根历尽冰霜苦，不识人间别有春。
梅花百咏 其十一 水月梅
作者：冯子振
朝代：元

浮玉溪边夜未期，暗香疏影静相宜。一时意味无人识，只有咸平处士知。
梅花百咏 其十七 东阁梅
作者：冯子振
朝代：元

官庭把酒送行人，对雪看花值早春。杜老飘零头白尽，底须朝夕苦催人。
梅花百咏 其十三 黄梅
作者：冯子振
朝代：元

青子初肥色半鲜，绿阴深处压枝悬。日长几阵廉纤雨，正是江南四月天。
梅花百咏 其十九 咀梅
作者：冯子振
朝代：元

旋摘冰英带雪餐，清归齿颊不知寒。屈平若解知风味，未必专心嗜菊兰。
梅花百咏 其十二 粉梅
作者：冯子振
朝代：元

玉妃平碾白朱砂，散作春风六出花。夜半月明霜露重，满襟清泪湿年华。
梅花百咏 其十五 绿萼梅
作者：冯子振
朝代：元

蕊珠宫里小仙娃，暂别椒房抑翠华。底事尘缘犹未断，谪来人世作名花。
梅花百咏 其十八 檐梅
作者：冯子振
朝代：元

侬家老树临书屋，清夜看花眼不眠。残雪半霄寒月上，暗香和影度疏檐。
梅花百咏 其十六 西湖梅
作者：冯子振
朝代：元

苏老堤边玉一林，六桥风月是知音。任他桃李争欢赏，不为繁华易素心。
梅花百咏 其十四 鸳鸯梅
作者：冯子振
朝代：元

并蒂连枝朵朵双，偏宜照影傍寒塘。只愁画角惊吹散，片影分飞最可伤。
梅花百咏 其四 隔帘梅
作者：冯子振
朝代：元

玉堂咫尺有神仙，翠箔笼春信不传。日暮相思云树杳，一泓秋水月娟娟。
梅花百咏·庭梅
作者：冯子振
朝代：元

阑干六曲护春风，白雪生香满院中。夜静月明幺凤下，半窗疏影隔帘笼。有客孤山吊鹤归，半肩行李插疏枝。街头儿女不解事，刚道卖花人未回。短筇挑酒过西湖，折得冰梢傍玉壶。日暮醉归山路险，风流直待倩人扶。玉堂咫尺有神仙，翠箔笼春信不传。日暮相思云树杳，一泓秋水月娟娟。妆阁开奁对晓寒，菱菱影里雪团团。素鸾舞罢却飞去，留得芳容正面看。重重椒萼护轻寒，不放春心一点閒。可是花房芳信晚，故应缄密待春还。土脉阳和气候新，花房微露一分春。想应未识东君面，犹自含羞效浅颦。暖入南枝气未匀，笑含芳意待馀馨。相看绝似瑶台夜，斜掩重门认不真。玉脸盈盈总是春，都将笑色媚东君。道人放鹤归来晚，月下看花似白云。岩谷深居养素真，岁寒松竹淡相邻。孤根历尽冰霜苦，不识人间别有春。浮玉溪边夜未期，暗香疏影静相宜。一时意味无人识，只有咸平处士知。玉妃平碾白朱砂，散作春风六出花。夜半月明霜露重，满襟清泪湿年华。青子初肥色半鲜，绿阴深处压枝悬。日长几阵廉纤雨，正是江南四月天。并蒂连枝朵朵双，偏宜照影傍寒塘。只愁画角惊吹散，片影分飞最可伤。蕊珠宫里小仙娃，暂别椒房抑翠华。底事尘缘犹未断，谪来人世作名花。苏老堤边玉一林，六桥风月是知音。任他桃李争欢赏，不为繁华易素心。官庭把酒送行人，对雪看花值早春。杜老飘零头白尽，底须朝夕苦催人。侬家老树临书屋，清夜看花眼不眠。残雪半霄寒月上，暗香和影度疏檐。旋摘冰英带雪餐，清归齿颊不知寒。屈平若解知风味，未必专心嗜菊兰。新陶瓦缶胜璚壶，分得春风玉一株。最爱寒窗閒读处，夜深灯影雪模糊。琼林浮翠淡朦膧，遥望珠光隐见中。一夜东风吹不散，晓看浑似碧纱笼。标格清高迥不群，自开自落傍无邻。天寒岁晏冰霜里，青眼相看有几人。新斸孤根手自栽，和锄和雨破苍苔。寒窗岁晚多清事，只欠幽芳带雪开。数个冰花三五枝，东风点缀特稀奇。黄昏照影临清浅，写出林逋一句诗。不放冰梢数丈长，怕分春色过邻墙。大材未必难为用，禹殿云深锁栋梁。洗却铅花扮道装，檀心浅露紫香囊。从今宫额翻新样，变作眉间一点黄。乘鸾姑射下罗浮，鼓瑟湘妃出上游。邂逅江干新话曲，冷香幽翠不曾愁。暗香浮动正朦胧，古树横斜浅水中。清景满前吟未就，又移疏影过溪东。手挽冰枝那忍触，莫教香雪涴苍苔。并刀轻断梢头玉，笑引春风上鬓来。旋汲温泉养折枝，冰花寒玉净相宜。从今借得恩波力，会见青青结子时。对雪看花可自由，兴来宁复为花羞。临风一笑乌纱侧，却胜黄花插满头。姑射仙人翳翠鸾，濛濛香雾湿飞翰。夜深舞罢霓裳落，留得葱裾护晓寒。东风吹梦返湖山，玉减香消怨夜寒。毕竟明年又相见，早将春信报平安。迢迢春信隔江南，寂寂芳心负岁寒。青鸟不来仙梦杳，月明空自倚阑干。却月凌风迹已陈，那堪诗句尚清新。如今不独扬州种，江北江南总是春。野老庄南天气暖，一枝常是占先春。夜来雪里东风急，时有清香暗袭人。
梦梅
作者：冯子振
朝代：元

何处游仙睡觉迟，罗浮山下赴深期。一声吹彻霜天角，正是参横斗转时。
正宫
作者：冯子振
朝代：元

鹦鹉曲序云：白无咎有〔鹦鹉曲〕云：“侬家鹦鹉洲边住，是个不识字渔父。
浪花中一叶扁舟，睡煞江南烟雨。
觉来时满眼青山，抖擞绿蓑归去。
算从前错怨天公，甚也有安排我处。
”余壬寅岁留上京，有北京伶妇御园秀之属，相从风雪中，恨此曲无续之者。
且谓前后多亲炙士大夫，拘于韵度，如第一个“父”字，便难下语；又“甚也有安排我处”，“甚”字必须去声字，“我”字必须上声字，音律始谐，不然不可歌，此一节又难下语。
诸公举酒，索余和之，以汴、吴、上都、天京风景试续之。
山亭逸兴嵯峨峰顶移家住，是个不唧溜樵父。
烂柯时树老无花，叶叶枝枝风雨。
正宫·鹦鹉曲
作者：冯子振
朝代：元

序云：白无咎有〔鹦鹉曲〕云：“侬家鹦鹉洲边住，是个不识字渔父。
浪花中一叶扁舟，睡煞江南烟雨。
觉来时满眼青山，抖擞绿蓑归去。
算从前错怨天公，甚也有安排我处。
”余壬寅岁留上京，有北京伶妇御园秀之属，相从风雪中，恨此曲无续之者。
且谓前后多亲炙士大夫，拘于韵度，如第一个“父”字，便难下语；又“甚也有安排我处”，“甚”字必须去声字，“我”字必须上声字，音律始谐，不然不可歌，此一节又难下语。
诸公举酒，索余和之，以汴、吴、上都、天京风景试续之。
山亭逸兴嵯峨峰顶移家住，是个不唧溜樵父。
烂柯时树老无花，叶叶枝枝风雨。
正宫·鹦鹉曲·四首
作者：冯子振
朝代：元
体裁：曲

【山亭逸兴】
嵯峨峰顶移家住，是个不唧口留樵父。烂柯时树老无花，叶叶枝枝风雨。故人曾唤我归来，却道不如休去。指门前万叠云山，是不费青蚨买处。
【农夫渴雨】
年年牛背扶犁住，近日最懊恼杀农父。稻苗肥恰待抽花，渴煞青天雷雨。恨残霞不近人情，截断玉虹南去。望人间三尺甘霖，看一片闲云起处。
【城南秋思】
新凉时节城南住，灯火诵鲁国尼父。到秋来宋玉生悲，不赋高唐云雨。一声声只在芭蕉，断送别离人去。甚河桥柳树全疏，恨正在长亭短处。
【赤壁怀古】
茅庐诸葛亲曾住，早赚出抱膝梁父。谈笑间汉鼎三分，不记得南阳耕雨叹西风卷尽豪华，往事大江东去。彻如今话说渔樵，算也是英雄了处。
游报恩寺读东坡石刻
作者：冯子振
朝代：元

老石经劫坏，神物在处留。元丰苏长公，有倡当须酬。莫作分别想，沧海粟影浮。□生宇宙间，何许更九州。文字千古映，醉墨楷法遒。愿杳五百年，华屋真山丘。且从蓟子训，铜狄三千秋。
登金山
作者：冯子振
朝代：元

双塔嵯峨耸碧空，烂银堆里紫金峰。江流吴楚三千里，山压蓬莱第一宫。云外楼台迷鸟雀，水边钟鼓振蛟龙。问僧何处风涛险，郭璞坟前浪打风。
红绣鞋
作者：冯子振
朝代：元
体裁：曲

东里先生酒兴。南州高士文声。玉龙嘶断彩鸾鸣。水空秋月冷，山小暮天青。苏公堤上景。
纸帐梅
作者：冯子振
朝代：元

溪藤十幅蔽春寒，时有清香入梦魂。多少罗帏风月好，不知清得几黄昏。
缙山道中
作者：冯子振
朝代：元

榆林东北缙山围，百嶂千峰画卷挥。鞍影摇摇人意懒，秋风及早送将归。
赠弹琴刘世贤
作者：冯子振
朝代：元

朔斋之孙元祐家，异世门阀凌秋霞。空山无人琴自语，历历往代虚豪华。清冰古雪松质峻，照眼何限桃李葩。坚持静操欲矫俗，淡泊安得退淫哇。朱丝弦上三太息，此事宁久迷尘沙。诸君耳浊筝琵琶，月明庭户留栖鸦。《高山流水》试一听，昭代复见真伯牙。
赠铁脚刘道人
作者：冯子振
朝代：元

道人铁脚更铁冠，山人铁面仍铁肝。道人山人两相值，面色脚色俱苍寒。道人锋棱厓骨削，山人剑气星斗干。山空人去夜猿别，一苇北渡黄河乾。卢沟月湿波荡潏，太行云皛峰巑岏。古来豪杰数燕代，长毂騕袅榴花鞍。呼鹰射雁逐鸡狗，脱手拓弹排金丸。璧门双阙照燕碣，虎豹蹲踞蛟龙盘。布衣一语动万乘，不识宰相为何官。云飞气起对紫檀，血指沥沥衷如丹。尚方百奉谄骨裂，山人九死圣度宽。万里放还真堕甑，回视岁月惊流湍。南山清渭一梦觉，但见落叶吹长安。道人槌札未弃置，欲刻朽骨为荣观。野麋岂是麟阁具，沧海自分终鱼竿。穷林尺鴳无处著，岂意思想南溟抟。人间新贵夺纨绮，曲眉婉娈浮山峦。为渠向作白玉盘，眼耳鼻舌浑热瞒。刘郎他日高眼看，归来取铗歌冯驩。
金莲川
作者：冯子振
朝代：元

金莲川上富秋光，的皪花枝不著房。只合潘妃微步□，凌波罗袜寄芬芳。
钟馗图
作者：冯子振
朝代：元

老馗兀舆二鬼肩，一鬼勃窣袋影悬。一鬼负剑帽带旃，一鬼顶颅双角骈。老馗之妇舆蹁跹，其荷舆者鬼婢虔。猫抱掌握鬼妾妍，提其奁具雌袂玄。携枕而从服饰鲜，鼠蠍黏缀裤亦然。擎担最缓行李便，鬼之婴孺盛穿联。囊包橐裹琴能仙，瓠壶穹挂吁可怜。揭竿之魅愁攀缘，最后瓮鬼束缚椽。尸而行者犹能前，肌肉消尽骨骼缠。物怪种种来无边，神禹铸鼎今几年。罔两在此犹翩翩，吁嗟吁嗟问老天！
题墨肘鱼
作者：冯子振
朝代：元

平生骨气占南风，玉色鬐鳞海汐通。莫与粉红参石首，天机衮衮水流东。
题扬州琼花
作者：冯子振
朝代：元

锦帆隐隐到天涯，古道残阳泣暮鸦。莫为龙舟更惆怅，庆陵依旧看琼花。
题米敷文楚山清晓图
作者：冯子振
朝代：元

冥冥濛濛方寸天，不知所以然而然。无根老槎湿风烟，霾云懜懂栖苍玄。晴窗开卷作三叫，看得米家神气小。浓兰涂墨幻东西，污我潇湘山色晓。
题赵仲穆临李伯时凤头骢图
作者：冯子振
朝代：元

洪崖先生住西山，移宅深密逃人寰。幅巾乌靴腰角带，阔袖袍色浓岚斑。一筇九节相携惯，矮干家僮蕉扇攀。崎岖步武转蹒跚，皂服轻袪行计办。一僮肩裸鞚白骡，俊驶难驭驰坡陀。后鞦侧畔跷足势，奈尔决骤奔倾何。蓝衫只手操鞭逐，席帽背擎无世俗。一僮未了一僮催，高束文书赤双足。一僮绿袂麻屦觕，臂挑庄叟大瓠壶。先生家具即此是，焉用检校随身符。豫章穹岩钥幽谷，雨捲云飞雾如沐。神仙狡狯踪迹奇，写到吴兴赵氏屋。谁传画卷秦淮边，妙意拾得希徵怜。海翁一见心缱绻，赠以菊径归田篇。玉禾自熟犁锄废，黄犊乌犍有馀地。雪骡水草久驯良，却后千年丹发匮。
题赵承旨白鼻騧图
作者：冯子振
朝代：元

曲江洗刷墨满身，雄恣逸态何超群。眼中但觉肉胜骨，干也合让曹将军。嗟哉今人画唐马，艺精亦出曹韩下。玉堂学士重名誉，一纸千金不当价。山窗拥雪观画图，据鞍便欲擒于菟。天厩真龙有时有，杜老歌行绝代无。
题赵魏国双马图
作者：冯子振
朝代：元

一马形躯百法全，生时灵气取山川。英雄正用同生死，那忍无声立仗前。
题赵鸥波高士图
作者：冯子振
朝代：元

洛阳雪深冻阑干，高士僵卧饥袁安。忍贫束腹一榻寒，不忍持钵邻里干。令君晓鞭望门看，贤哉此公此操难。谁能为口须片肝，五公四世清节完。吴兴松雪峻笔端，□缣粉白□漫漫。俨若古意幅面摊，好事把玩应长叹！人间饱饭烦邯郸，功名回首□霏残。何如小忍聊盘桓，门前嵩少青巑岏。
题郭主簿模摩诘本辋川图卷
作者：冯子振
朝代：元

开元宇宙承平日，华子冈头曾宴适。至今自貌辋川图，下有幽人交莫逆。辛夷坞外萸沜隔，亦复扁舟春荡潏。竹君冰霰岁寒傲，未便申椒能辨屈。平生雅志厌朝市，醒醉悠哉眷泉石。是间山水无限趣，况乃佳宾得裴迪。规模想像郭忠恕，垂四百年留妙迹。莺啼花落香句在，谁信长安叹凝碧。后来拊卷意迷茫，且复追维三太息！
题钮处士隐居
作者：冯子振
朝代：元

太湖光烂银，日上眩朝彩。幽人住此中，浩荡增？嵬。亦有千林橘，柯叶霜不改。仙翁留丹灶，五色精璀璀。我欲从之游，芝田为君采。
题钮处士隐居
作者：冯子振
朝代：元
体裁：古风

太湖光烂银，日上眩朝彩。幽人住此中，浩荡增�嵬。亦有千林橘，柯叶霜不改。仙翁留丹灶，五色精璀璀。我欲从之游，芝田为君采。
题黄鹤楼
作者：冯子振
朝代：元

鹤楼千尺倚晴阑，大别山前舞峻鸾。昨日英雄无问处，依然江汉涌波澜。
鹤骨笛
作者：冯子振
朝代：元

胎仙脱胫寄飞琼，换羽移宫学凤鸣。喷月未醒千载梦，彻云犹带九皋声。管含芝露吹香远，调引松风入髓清。莫向山头吹暮雪，笼中媒老正关情。
鹦鹉曲
作者：冯子振
朝代：元

嵯峨峰顶移家住。是个不唧留樵父。烂柯时树老无花，叶叶枝枝风雨。故人曾唤我归来，却道不如休去。指门前万叠云山，是不费青蚨买处。
鹦鹉曲
作者：冯子振
朝代：元

才郎于祐咸阳住。是个不识字的田父。御沟西绿水东流，乍歇长安秋雨。恨匆匆一片题情，红叶为谁流去。恰殷勤离得深宫，便得到人间好处。
鹦鹉曲
作者：冯子振
朝代：元

逃吴辞楚无家住。解宝剑赠津父。十年间隶越鞭荆，怒卷秋江潮雨。想空城组练三千，白马素车回去。又逡巡月上波平，暮色在烟光紫处。
鹦鹉曲
作者：冯子振
朝代：元

青衫司马江州住。月夜笛厌听村父。甚有传旧谱琵琶，切切嘈嘈檐雨。薄情郎又泛茶船，近日又浮梁去。说相逢总是天涯，诉不尽柔肠苦处。
鹦鹉曲·买臣负薪手卷
作者：冯子振
朝代：元

赭肩腰斧登山住。耐得苦是采薪父。乱云升急澍飞来，拗青松遮风雨。记年时雪断溪桥，脱度前湾归去。买臣妻富贵休休，气焰到寒灰舞处。
鹦鹉曲·兰亭手卷
作者：冯子振
朝代：元

兰亭不肯昭陵住。老逸少是献之父。过江来定武残碑，剥落刓烟剜雨。纵新新茧纸临摹，乐事赏心俱去。永和年小草斜行，到野鹜家鸡窘处。
鹦鹉曲·农夫渴雨
作者：冯子振
朝代：元

年年牛背扶犁住。近日最懊恼杀农父。稻苗肥恰待抽花，渴煞青天雷雨。恨残霞不近人情，截断玉虹南去。望人间三尺甘霖，看一片闲云起处。
鹦鹉曲·别意
作者：冯子振
朝代：元

花骢嘶断留侬住。满酌酒劝据鞍父。柳青青万里初程，点染阳关朝雨。怨春风雁不回头，一个个背人飞去。望河桥敛衽频啼，早蓦到长亭短处。
鹦鹉曲·南城赠丹砂道伴
作者：冯子振
朝代：元

长松苍鹤相依住。骨老健称褐衣父。坐烧丹忘记春秋，自在溪风山雨。有人来不问亲疏，淡饭一杯茶去。要茅檐卧看闲云，梅影转幽窗雅处。
鹦鹉曲·四皓屏
作者：冯子振
朝代：元

张良更姓记桥住。夜待旦遇个师父。一编书不为封留，字字咸阳膏雨。借箸筹灭项兴刘，到底学神仙去。待商山西皓还山，再不恋人间险处。
鹦鹉曲·园父
作者：冯子振
朝代：元

紫门鸡犬山前住。笑语听伛背园父。辘轳边抱瓮浇畦，点点阳春膏雨。菜花间蝶也飞来，又趁暖风双去。杏梢红韭嫩泉香，是老瓦盆边饮处。
鹦鹉曲·城南秋思
作者：冯子振
朝代：元

新凉时节城南住。灯火诵鲁国尼父。到秋来宋玉生悲，不赋高唐云雨。一声声只在芭蕉，断送别离人去。甚河桥柳树全疏，恨正在长亭短处。
鹦鹉曲·处士虚名
作者：冯子振
朝代：元

高人谁恋朝中住。自古便有个巢父。子陵滩钓得虚名，几度桐江春雨。睡神仙别有陈抟，拂袖华山归去。漫纷纷少室终南，怎不是神仙隐处。
鹦鹉曲·夷门怀古
作者：冯子振
朝代：元

人生只合梁园住。快活煞几个白头父。指他家五辈风流，睡足胭脂坡雨。说宣和锦片繁华，辇路看元宵去。马行街直转州桥，相国寺灯楼几处。
鹦鹉曲·夷门怀古
作者：冯子振
朝代：元

人生只合梁园住，快活煞几个白头父。指他家五辈风流，睡足胭脂坡雨。
〔幺〕说宣和锦片繁华，辇路看元宵去。马行街直转州桥，相国寺灯楼几处。
鹦鹉曲·山亭逸兴
作者：冯子振
朝代：元

嵯峨峰顶移家住，是个不唧溜樵父。烂柯时树老无花，叶叶枝枝风雨。故人曾唤我归来，却道不如休去。指门前万叠云山，是不费青蚨买处。
鹦鹉曲·市朝归兴
作者：冯子振
朝代：元

山林朝市都曾住。忠孝两字报君父。利名场反覆如云，又要商量阴雨。便天公有眼难开，袖手不如家去。更蛾眉强学时妆，是老子平生懒处。
鹦鹉曲·庞隐图
作者：冯子振
朝代：元

团栾话里禅龛住。灵昭女对老庞父。利名心不挂丝毫，更肯沾风粘雨。叹黄金散尽还家，逝水看流年去。只寻常卖簟篱休，这眷属今无讨处。
鹦鹉曲·忆西湖
作者：冯子振
朝代：元

吴侬生长西湖住。舣画舫听棹歌父。苏堤万柳春残，曲院风荷番雨。草萋萋一道腰裙，软绿断桥斜去。判兴亡说向林逋，醉梅屋梅梢偃处。
鹦鹉曲·忆难鸣山旧游
作者：冯子振
朝代：元

鸡鸣山下荒丘住。客吊古问驿亭父。几何年野屋丛祠，灭没犁烟锄雨。默寻思半晌无言，逆旅又催人去。指峰前代好磨笄，是血泪当时洒处。
鹦鹉曲·愚翁放浪
作者：冯子振
朝代：元

东家西舍随缘住。是个忒老实愚父。赏花时暖薄寒轻，彻夜无风无雨。占长红小白园亭，烂醉不教人去。笑长安利锁名缰，定没个身心稳处。
鹦鹉曲·感事
作者：冯子振
朝代：元

江湖难比山林住。种果父胜刺船父。看春花又看秋花，不管颠风狂雨。尽人间白浪滔天，我自醉歌眠去。到中流手脚忙时，则靠着柴扉深处。
鹦鹉曲·拔宅冲生图
作者：冯子振
朝代：元

淮南仙客蓬莱住。发漆黑变雪髯父。八公山九转丹成，洗尽腥风咸雨。想云霄犬吠鸡鸣，拔宅向青霄去。劝长安热客回头，镜影到流年老处。
鹦鹉曲·故园归计
作者：冯子振
朝代：元

重来京国多时住。恰做了白发伧父。十年枕上家山，负我湘烟潇雨。断回肠一首阳关，早晚马头南去。对吴山结个茅庵，画不尽西湖巧处。
鹦鹉曲·松林
作者：冯子振
朝代：元

山围行殿周遭住。万里看牧羊父。听神榆树北车声，满载松林寒雨。应昌南旧日长城，带取上京愁去。又秋风落雁归鸿，怎说到无言语处。
鹦鹉曲·泣江妇
作者：冯子振
朝代：元

曹娥江主婆娑住。五月五水面迎父。蔡中郎幼妇碑阴，古刻荒云深雨。夏侯瞒智肖杨修，强说不多来去。怕文章泄漏风光，谜语到难开口处。
鹦鹉曲·洞庭钓客
作者：冯子振
朝代：元

年光流水何曾住。早忘却姓吕岩父。记蓬莱阆苑相逢，一别风流如雨。算人间碧海桑田，只似燕鸿来去。岳阳楼剑气凌云，度老树神仙此处。
鹦鹉曲·渔父
作者：冯子振
朝代：元

沙鸥滩鹭缡依住。镇日坐钓叟纶父。趁斜阳晒网收竿，又是南风催雨。绿杨堤忘系孤桥，白浪打将船去。想明朝月落潮平，在掩映芦花浅处。
鹦鹉曲·溪山小景
作者：冯子振
朝代：元

长绳短系虚名住。倾浊酒劝邻父。草亭前矮树当门，画出轻烟疏雨。看燕南陌上红尘，马耳北风吹去。一年年月夜花朝，自占取溪山好处。
鹦鹉曲·燕南八景
作者：冯子振
朝代：元

芦沟清绝霜晨住。步落月问倚阑父。蓟门东直下金台，仰看楼台飞雨。道陵前夕照苍茫，叠翠望居庸去。玉泉边一派西山，太液畔秋风紧处。
鹦鹉曲·燕南百五
作者：冯子振
朝代：元

东风留得轻寒住。百五闹蝶母蜂父。好花枝半出墙头，几点清明微雨。绣弯弯湿透罗鞋，绮陌踏青回去。约明朝后日重来，靠浅紫深红暖处。
鹦鹉曲·磻溪故事
作者：冯子振
朝代：元

非熊无梦淹留住。吕望八十钓鱼父。白头翁晚遇文王，闲煞磻溪蓑雨。运来时表海封齐，放下一钩丝去。至今人想像筌箵，靠藓石苔矶稳处。
鹦鹉曲·至上京
作者：冯子振
朝代：元

澶河西北征鞍住。古道上不见耕父。白茫茫细草平沙，日日金莲川雨。李陵台往事休休，万里漠长城去。趁燕南落叶归来，怕迤逦飞狐冷处。
鹦鹉曲·荣华短梦
作者：冯子振
朝代：元

朱门空宅无人住。村院快活煞耕父。霎时间富贵虚花，落叶西风残雨。总不如水北相逢，一棹木兰舟去。待霜前雪后梅开，傍几曲寒潭浅处。
鹦鹉曲·赤壁怀古
作者：冯子振
朝代：元
体裁：词

茅庐诸葛亲曾住。早赚出抱膝梁父。笑谈间汉鼎三分，不记得南阳耕雨。叹西风卷尽豪华，往事大江东去。彻如今话说渔樵，算也是英雄了处。
鹦鹉曲·都门感旧
作者：冯子振
朝代：元

都门花月蹉跎住。恰做了白发伧父。酒微醒曲榭回廊，忘却天街酥雨。晓钟残红被留温，又逐马蹄声去。恨无题亭影楼心，画不就愁城惨处。
鹦鹉曲·都门感旧
作者：冯子振
朝代：元

都门花月蹉跎住，恰做了白发伧父。酒微醒曲榭回廊，忘却天街酥雨。
〔幺〕晓钟残红被留温，又逐马蹄声去。恨无题亭影楼心，画不就愁城惨处。
鹦鹉曲·野客
作者：冯子振
朝代：元

春归不恋风光住。向老拙问讯槎父。叹匡山李白飘零，寂寞长安花雨。指沧溟铁网珊瑚，袖卷钓竿西去。锦袍空醉墨淋漓，是万古声名响处。
鹦鹉曲·野渡新晴
作者：冯子振
朝代：元

孤村三两人家住。终日对野叟田父。说今朝绿水平桥，昨日溪南新雨。碧天边云归岩穴，白鹭一行飞去。便芒鞋竹杖行春，问底是青帘舞处。
鹦鹉曲·野渡新晴
作者：冯子振
朝代：元

孤村三两人家住，终日对野叟田父。说今朝绿水平桥，昨日溪南新雨。
〔幺〕碧天边岩穴云归，白鹭一行飞去。便芒鞋竹杖行春，问底是青帘舞处？
鹦鹉曲·钱塘初夏
作者：冯子振
朝代：元

钱塘江上亲曾住。司马槱不是村父。缕金衣唱彻流年，几阵纱窗梅雨。梦回时不见犀梳，燕子又衔春去。便人间月缺花残，是小小香魂断处。
鹦鹉曲·陆羽风流
作者：冯子振
朝代：元

儿啼漂向波心住。舍得陆羽唤谁父。杜司空席上从容，点出茶瓯花雨。散蓬莱两腋清风，未便玉川仙去。待中泠一滴分时，看满注黄金鼎处。
鹦鹉曲·顾渚紫笋
作者：冯子振
朝代：元

春风阳羡微喧住。顾渚问苕叟吴父。一枪旗紫笋灵芽，摘得和烟和雨。焙香时碾落云飞，纸上凤鸾衔去。玉皇前宝鼎亲尝，味恰到才情写处。
鹦鹉曲·黄阁清风
作者：冯子振
朝代：元

箕尾传说商岩住。空桑子伊尹无父。汉萧何昂宿分英，李靖唐时行雨。出山来济了苍生，却卷白云闲去。一千年黄阁清风，是万古声名响处。
鹧鸪天 赠珠廉秀 青楼集
作者：冯子振
朝代：元

恁倚东风远映楼。流莺窥面燕低头。暇须瘦影纤纤织，龟背香纹细细浮。红雾敛，彩云收。海霞为带月为钩。夜来卷尽西山雨，不着人间半点
鹧鸪天·赠珠帘秀
作者：冯子振
朝代：元

凭倚东风远映楼。流莺窥面燕低头。虾须瘦影纤纤织，龟背香纹细细浮。红雾敛，彩云收。海霞为带月为钩。夜来卷尽西山雨，不着人间半点愁。
江城子·中州乐府
作者：冯子翼
朝代：元

胭脂坡上月如钩。问青楼。觅温柔。庭院深沈，窗户掩清秋。月下香云娇堕砌，花气重，酒光浮。清歌皓齿艳明眸。锦缠头。若为酬。门外三更，灯影立骅骝。结习未忘吾老矣。烦恼梦，赴东流。
春从天上来
作者：冯尊师
朝代：元

大道幽玄。似月满寒空，水湛深渊。皎洁澄清，鉴物无私，端的此理难言。问高人遥指，指落花飞絮翩翩。草连天。叹黄花翠竹，何异真禅。云山万重断续，更寂寥溪壑，冷浸石田。雾锁松亭，风轻兰榭，时凭净几忘诠。对虚堂潇洒，灰心性一味翛然。与谁传。有瓶盂灯火，瓦鼎沉烟。
沁园春
作者：冯尊师
朝代：元

旷劫威音，顿悟之时，不假外缘。任腾腾兀兀，天涯海角，闲云野鹤，岂管流年。月下风前，逍遥自在，兴则高歌困则眠。回头处，落花飞絮，远水轻烟。本来无说无传，道乃□强名岂有禅。这桃红柳绿，自然消息，何须扭捏，击竹拈莲。大相无形，真空非有，论甚纤毫与大千。石狮子，敢胡言貉语，说地谈天。
满江红
作者：冯尊师
朝代：元

寒暑相催，俄然又秋传□信。惊往事几番成败，百年如瞬。轩冕未酬黄卷志，琴书早赋青山隐。占五湖烟月乐希夷，无盈损。人间事，多愁恨。方外趣，别风韵。这瀛洲宁美，玉堂金印。徇物情怀儿女操，摩天头角神仙分。看碧霄归去彩凤迎，白云引。
玩瑶台（北曲）
作者：冯尊师
朝代：元

直指玄元路。叹苦海迷人不悟。在目前平平稳稳，又无眦险难相阻。把万缘一切放下，他自有圣贤提举。似断云野鹤飞腾，向物外青霄信步。庆会神仙侣。渴时饮蟠桃醁醑。出入在星楼月殿，笑人间生死今古。跨彩凤祥鸾上太虚，归来卧碧霞深处。这逍遥活计难传，分付与蓬莱伴侣。
苏武慢
作者：冯尊师
朝代：元

元气充餐，麻衣遮体，万事转头何济。黄芽白雪，黑水红云，轩帝注传名世。深谢名师，说破希夷，妙理本来精粹。把仙胎、养就云□，缭绕万神咸备。持造化、个个圆成，人人具足，一气返还资质。周游八景，遍赏三山，不离目前亲诣。堪笑迷途，岂识阴阳，宗祖任教邪魅。炼金丹、悉是乾坤英秀，闲生豪气。
苏武慢
作者：冯尊师
朝代：元
体裁：词

冒雪冲霜，迎风沐雨，得遇至人开悟。通微入妙，起死回生，可谓炼丹规矩。离坎相交，反覆阴阳，须藉木龙金虎。把乾坤鼎器，五行罗列，刀圭成土。玄妙处、种就黄芽，烧成丹药，此理向谁分诉。玻瓈凤孕，碧玉龙珠，飞出瑞云深处。掣电摇空，諕得三尸奔走，六贼逃去。显仙胎飞舞，五云缭绕，乐声齐举。
苏武慢
作者：冯尊师
朝代：元

冒雪冲霜，迎风沐雨，得遇至人开悟。通微入妙，起死回生，可谓炼丹规矩。离坎相交，反覆阴阳，须藉木龙金虎。把乾坤鼎器，五行罗列，煅圭成土。玄妙处、种就黄芽，烧成丹药，此理向谁分诉。玻璃凤孕，碧玉龙珠，飞出瑞云深处。挚电摇空，諕得三尸奔走，六贼逃去。显仙胎飞舞，五云缭绕，乐声齐举。
苏武慢
作者：冯尊师
朝代：元

创建灵坛，初修丹灶，保养太和真命。风上虎啸，火起龙腾，燮理要依时令。金木交并，斗觉天关，旋绕涤除心径。睹玄珠、一粒流霞，闪烁送归金鼎。壶中景、造化希夷，玄机要妙，点制魄仙魂圣。元中体用，旨里明真，悟得本来真性。还返无穷，渐入清阳，仙境照盈虚静。这一轮明月，年年蒙蔽，豁然开莹。
苏武慢
作者：冯尊师
朝代：元

堪叹群情，迷津宛转，飘荡甚时休歇。争头竞角，抵死漫生，一向恋家贪业。利锁名缰，欲浪恩山，酒市花衢颠蹶。骋喽啰似蚁循环，不念鬓华如雪。谁肯向、大朴林中，无为乡里，闲伴老聃庄列。珠获象罔，梦断华胥，高枕洞天日月。三界廓然，八表冲虚，湛湛灵光通彻。这逍遥劫外，妙哉真乐，世间难说。
苏武慢
作者：冯尊师
朝代：元
体裁：词

志气凌云，精神英秀，得脱遍求真理。虚空炉户，自已天真，遭遇便能修制。师不高明，咫尺如隔，千里安分真伪。这黄芽赤髓，时人皆有，奈何愚昧。真烈士、斡运机关，凿开混沌，夺得夜明如意。辉辉宝盖，赫赫灵光，影隐大渊无滞。休纵心猿，盗了金鼎还丹，谩劳虚费。起三阳真火，时时烹炼，九还逃避。
苏武慢
作者：冯尊师
朝代：元

悟人曹溪，鹤冲霄汉，云水道人活计。临川举楫，对镜掷钩，涝漉锦鳞红鲤。风送渔舟，透人双峰，影里骇然明霁。见烟霞、极目金丹，一粒贵珍难比。玄妙处、太一含真，玄元成象，升降个中无滞。坚持九载，志炼三千，精进五华琼液。都在灵源，洞彻神光，真境了然超彼。这长生久视，天机深奥，上仙真理。
苏武慢
作者：冯尊师
朝代：元

日月高奔，金波满泛，七返九还延祚。真精应物，大道潜身，恍惚妙通玄路。直待阳生，造化神丹，龙虎紫霄天府。这瑶函、宝篆天机，须仗至人开悟。长生道、固蒂深根，仙家活计，烹炼汞铅为务。炉辉五彩，鼎耀三光，识取本来宗祖。明月楼前，睹个金蝉，飞舞翠峰明宇。把凌云一志，精诚精进，上仙科举。
苏武慢
作者：冯尊师
朝代：元

梦断槐宫，倚天长啸，勘破物情今古。担簦映雪，射虎诛龙，曾把少年身误。金谷繁华，汉苑秦宫，空有落花飞絮。叹浮生、终日茫茫，谁肯死前回顾。争似我、玉麈清谈，金徽雅弄，高卧洞天门户。逍遥畎亩，肆任情怀，闲伴蓼汀鸥鹭。收拾生涯，紫蟹黄柑，江上一蓑烟雨。醉归来、依旧芦花深处，月明幽浦。
苏武慢
作者：冯尊师
朝代：元
体裁：词

识破尘寰，凡笼跳出，飘荡幸无拘束。萍踪自在，雅操孤高，还若野云麋鹿。遇坎乘流，混俗和光，知止有何荣辱。恣陶陶、海上人间，不管岁华催促。从此后、笔砚生尘，蝇蜗绝念，安分翠微云屋。般般放下，事事都休，静对小轩梅竹。一味疏慵，万古淳风，便是真常清福。任群情昼夜，世路奔波，竞争蛮触。
苏武慢
作者：冯尊师
朝代：元

试问禅关，参求无数，往往到头虚老。磨砖作镜，积雪为粮，迷了几多年少。毛吞大海，芥纳须弥，金色头陀微笑。悟时超、十地三乘，凝滞四生六道。谁听得、绝相岩前，无阴树下，杜宇一声春晓。曹溪路险，鹫岭云深，此处故人音窅。千丈冰崖、五叶莲开，古殿帘垂香袅。免葛藤丛里，婆娑游子，梦魂颠倒。
苏武慢
作者：冯尊师
朝代：元
体裁：词

过隙年光，如毛尘事，暗把物情移换。浮生扰扰，背觉随尘，酒色利名萦绊。凭君看取，历代英雄，楚越周秦唐汉。谩遗留、坏冢颓碑，千古是非不断。闻早悟、碧玉壶中，白云堆里，别有翠霞宫殿。三天雅会，五彩光攒，朝赴紫微琼宴。阆苑瑶池，绛阙清都，信任逍遥游玩。笑愚顽苦海，贩骨无休，往来流转。
苏武慢
作者：冯尊师
朝代：元
体裁：词

返照回光，终焉活计，何处可为依托。凋零郑圃，竹坞松溪，林下胜游行乐。霞友云朋，水色山光，幽隐烟萝岩壑。更堂堂、气概摩天，一点浩然寥廓。堪爱处、蝶戏花梢，苔生石径，风细日高帘幕。清虚器量，咀嚼乾坤，高迈市朝欢约。疏葛宽裁，瘦玉横拖，笑傲东篱吟酌。把真情欲写，柰何尘世，故人萧索。
苏武慢
作者：冯尊师
朝代：元

避世安时，同尘处顺，渊默至人谁识。鹑居鷇食，藓径萝龛，深密养廉宁极。浮枕有定，出入无方，逆顺神机难测。乐箪瓢、笑傲林泉，未肯折腰形役。当此际、棐几松窗，唇歌舌弹，渴饮玉壶春色。一怀皓月，两袖清风，真个个中消息。方外生涯，静中意味，不许等闲攀摘。待迷云、吹散玉绳高洁，自知端的。
苏武慢·以上二十首见呜鹤余音卷二
作者：冯尊师
朝代：元

静室修心，云山养道，几个遇人传诀。钻攒八卦，鼎备三才，修建道家基业。阴与阳并，斡转枢机，旋走虎龙蟠结。这天机逆顺，学流不晓，岂能分别。希夷理、瑞气腾腾，祥云霭霭，紫雾罩笼金阙。千神咸备，万化全成，方应大丹熟也。琪树瑶花，遍满虚无真景，翠红相列。观心澄晓月，清风满目，洞天清彻。
苏武慢·出世登真
作者：冯尊师
朝代：元

出世登真，须凭刚志，决要顿开灵慧。消尘止念，绝爱忘忧，恬淡自然知味。雷震一声，火发三田，半夜乌飞千里。透帘帏、铅鼎温温，恣饮玉壶香腻。堪下手、策凤攀鸾，烹金间木，游赏洞房佳瑞。倾光吐秀，塞海冲山，真气遍充天地。乘履风云，摘骑日月，不比寻常儿戏。把玄珠收取，大罗归去，圣贤同域。
苏武慢·大道幽深
作者：冯尊师
朝代：元

大道幽深，如何消息，说破鬼神惊骇。挟藏宇宙，剖判玄元，真乐世间无赛。灵鹫峰前，宝珠拈出，明显玉般光彩。照乾坤、上下群生，知者寿同山海。最至极、翠霭轻分，琼花乱坠，空里结成雯盖。金身玉骨，月帔星冠，符合水晶天籁。清净门庭，圣贤风范，千古俨然常在。愿学人、达此希夷微理，共游方外。
苏武慢·志气凌云
作者：冯尊师
朝代：元

志气凌云，精神英秀，得脱遍求真理。虚空炉户，自已天真，遭遇便能修制。师不高明，咫尺如隔，千里安分真伪。这黄芽赤髓，时人皆有，柰何愚昧。真烈士、斡运机关，凿开混沌，夺得夜明如意。辉辉宝盖，赫赫灵光，影隐大渊无滞。休纵心猿，盗了金鼎还丹，谩劳虚费。起三阳真火，时时烹炼，九还逃避。
苏武慢·洞晓玄机
作者：冯尊师
朝代：元

洞晓玄机，深明丹奥，赖与祖宗符契。龙耕虎种，玉液金芝，好个道家活计。丹灶容光，睹个婴儿，旋绕惊天骇地。驭紫云、翠凤相迎，真的上仙苗裔。三阳首、玉药天香，琪花宝树，掩映瑞云佳丽。天光潋滟，桂影扶疏，鲲化大鹏相继。休谓狂言，性理分明，消息至人才艺。在英豪决烈，精诚果敢，性情高志。
苏武慢·绝粒停厨
作者：冯尊师
朝代：元

绝粒停厨，餐霞饮露，返照自然相制。铅生五彩，汞发三光，方显大丹苗裔。开启朱扉，跃出金乌，飞入玉蟾宫里。把阴阳、交会神炉，烹就浩然真体。虚无内、紫气盘旋，玄珠闪铄，射透混成宗睿。忘机修道，隐迹求仙，常默心无凋弊。贪恋荣华，误了赫赫神丹，恣情抛弃。有人人识道，专精谨守，决然超彼。
苏武慢·识破尘寰
作者：冯尊师
朝代：元

识破尘寰，樊笼跳出，飘荡幸无拘束。萍踪自在，雅操孤高，还若野云麋鹿。遇坎乘流，混俗和光，知止有何荣辱。恣陶陶、海上人间，不管岁华催促。从此后、笔砚生尘，蝇蜗绝念，安分翠微云屋。般般放下，事事都休，静对小轩梅竹。一味疏慵，万古淳风，便是真常清福。任群情昼夜，世路奔波，竞争蛮触。
苏武慢·过隙年光
作者：冯尊师
朝代：元

过隙年光，如毛尘事，暗把物情移换。浮生扰扰，背觉随尘，酒色利名萦绊。凭君看取，历代英雄，楚越周秦唐汉。漫遗留、坏冢颓碑，千古是非不断。闻早悟、碧玉壶中，白云堆里，别有翠霞宫殿。三天雅会，五彩光攒，朝赴紫微琼宴。阆苑瑶池，绛阙清都，信任逍遥游玩。笑愚顽苦海，贩骨无休，往来流转。
苏武慢·运气吞霞
作者：冯尊师
朝代：元

运气吞霞，乘风饮露，须列五云为则。南山赤凤，北海乌龟，坚志用心求得。铅汞相迎，造化炉中，烹就一丸端的。这阴阳、神用虚无，长养浩然消息。玄关悟、到此方知，盲聋耳目，得遇至人开剔。用符妙道，默运玄机，琼液转流增益。云水清闲，太虚空寂，寥廓本无踪迹。这金丹一诀，平生疑难，涣然冰释。
苏武慢·返照回光
作者：冯尊师
朝代：元

返照回光，终焉活计，何处可为依托。凋零郑圃，竹坞松溪，林下胜游行乐。霞友云朋，水色山光，幽隐烟萝岩壑。更堂堂、气概摩天，一点浩然廖廓。堪爱处、蝶戏花梢，苔生石径，风细日高帘幕。清虚器量，咀嚼乾坤，高迈市朝欢约。疏葛宽裁，瘦玉横拖，笑傲东篱吟酌。把真情欲写，柰何尘世，故人萧索。
苏武慢·饭了从容
作者：冯尊师
朝代：元

饭了从容，消闲策杖，野望有何凭仗。帆归远浦，鹭立汀洲，千树好花微放。芳草池塘，锦江楼阁，隐隐云埋青嶂。向东郊、极目天涯，不见故人惆怅。归去也、翠麓崎岖，林峦掩映，消遣晚来情况。幽禽巧语，弱柳摇金，绿影小桥清响。挥扫龙蛇，领略风光，陶写丹青吟唱。这云山好景，物外烟霞，几人能访。
咏何节妇
作者：冯德纯
朝代：元

世变良人陷绿林，吞声便尔井中沉。誓将身共寒泉洁，不受兵尘半点侵。
湖光山色楼
作者：冯浚
朝代：元
体裁：七言律诗

仙人楼阁禁城东，近水凭虚对雪峰。香篆宝炉金鹊尾，酒行仙掌玉芙蓉。湖光西下寒仍绿，山色春来晚更浓。愧似登高能领客，悬知百尺卧元龙。
七星关
作者：冯福可
朝代：元
体裁：古风

点苍何苍苍，环似西洱河。百年雨露恩，讵敢烦天戈。辕门振乌撒，衣带踰牂柯。巨险久已平，故关尚陂陀。云胡七星名，亦复重不磨。
绝句
作者：冯翼
朝代：元

竹外斜阳卖酒家，雨馀红杏压枝斜。天涯无限伤春意，自向风前拾落花。
题梅卷
作者：况肩吾
朝代：元
体裁：七言绝句

牡丹池馆闹春残，多少诗人被眼瞒。我有癯仙最知己，一枝留与雪中看。
题燕肃山水庵
作者：冷谦
朝代：元
体裁：七言绝句

依稀庐岳高僧舍，彷佛商山隐者家。我亦抱琴来谷口，白云深处拾松花。
游仙词·其一
作者：净圭
朝代：元
体裁：乐府曲辞

霞光闪闪五云东，楼观巍巍照碧空。忽报夜池催赐宴，翠鸾飞景月明中。
游仙词·其七
作者：净圭
朝代：元
体裁：乐府曲辞

青童小队鼓琅璈，仙子酣歌咏碧桃。下视人寰方汹汹，红尘如海涨波涛。
游仙词·其三
作者：净圭
朝代：元
体裁：乐府曲辞

洞草岩花处处春，壶中日月镜中身。飙轮飞度麟洲水，知是仙班第一人。
游仙词·其二
作者：净圭
朝代：元
体裁：乐府曲辞

缥缈仙山五色云，玉真飞佩度氤氲。不应名字题仙籍，犹看唐家旧赐裙。
游仙词·其五
作者：净圭
朝代：元
体裁：乐府曲辞

尘寰扰扰事如麻，恨我东风易落花。阿母蟠桃才一熟，人间几度摘秋瓜。
游仙词·其八
作者：净圭
朝代：元
体裁：乐府曲辞

青鸟衔书降玉京，芙容金掌露华清。深宫无限情缘在，不是神仙不易成。
游仙词·其六
作者：净圭
朝代：元
体裁：乐府曲辞

琼楼十二亚相连，楼上仙姝笑粲然。青鸟忽烦将远意，紫霞新写寄来篇。
游仙词·其四
作者：净圭
朝代：元
体裁：乐府曲辞

松飘金粉落空庭，石上清斋玩易经。应笑世人工肉食，满头垂白采参苓。
题杨竹西高士小像
作者：净慧
朝代：元
体裁：七言律诗

鹤立长身大布襦，绿光瞳子雪眉须。才名耻列三生后，文物看来两晋无。牛度玉关回紫气，龙眠沧海抱遗珠。凭君更著东维辈，画作云林五老图。
题丹山
作者：净昱
朝代：元
体裁：七言律诗

白水丹山何处看，清晖亭上一凭阑。半空积翠三台近，万丈飞流五月寒。仙女吹箫来洞口，山人采药出云端。我身亦是邻峰鹤，来往相从总不还。
南山诗
作者：净权
朝代：元

紫气金丹晓，青霞玉井春。画牛曾寓意，鸣鹤更通神。
一剪梅·寿俞子中紫芝
作者：凌云翰
朝代：元
体裁：词

苍颜白发称乌纱。瘦似黄花。清似梅花。窗吟山月乐无涯。知是儒家。知是仙家。紫芝服食胜胡麻。不爱繁华。却爱年华。词成笔底是龙蛇。寿酒流霞。寿气成霞。
丁巳午日忽忆乙未有作追录之
作者：凌云翰
朝代：元

江雨肥梅未作霖，天时人事日侵寻。三年文叶能医国，五月葵花不易心。唐殿赐衣犹有葛，扬州铸镜久无金。投书欲吊沉湘魄，间说干戈楚地深。
丁巳岁腊月二十日喜雪
作者：凌云翰
朝代：元

快雪连朝遍海涯，眼明无处著尘沙。腊前正欲呈三白，天下方知是一家。今岁连云宜宿麦，何人剪水作飞花。晚晴便觉春波阔，明日江头理钓槎。
七月朔寿徐大参五十韵
作者：凌云翰
朝代：元

光岳千年合，车书万里全。天开斯地辟，主圣自臣贤。有美坐人杰，由来系薮渊。景星方快睹，时雨必开先。盛世逄三五，贤人出半千。黄冈饶巨竹，赤壁亘长烟。物论咸称首，才名孰比肩。传芳由柏业，体道契松佺。大厦须梁栋，前贤赖简编。玉壶澄皓月，清庙永朱弦。书岂阳冰亚，诗应子美专。威仪畴若此，阀阅固依然。远借长风便，亲承湛露涓。一麾初出守，百辟共朝天。履听星辰上，光分日月边。岂惟衣服衮，端有笔如椽。版籍登民数，丝纶振吏铨。玉文龙矫矫，紫诰凤翩翩。御酒浮卮满，宫花插帽偏。阶辞天表近，帐阻地隅填。野色明朱绂，川容动彩旃。地连淮海外，省镇浙江堧。奕奕三台位，煌煌五纬躔。阴阳资燮理，封域待旬宣。丙魏萧曹接，韩欧富范联。政刑随日化，风俗与时迁。析木初飞鹊，高槐尚噪蝉。今朝云郁丽，后夜月婵娟。弧矢逄华旦，椿楸见大年。秋期先六日，佳气蔼初筵。寿域宏千里，春台广八埏。正名恢乐地，种德布心田。鹓鹭思同列，麟麒喜满前。岂无瓜似枣，亦有藕如船。仙鹿衔朱草，神龟上碧莲。歌怜莺睍睆，舞爱鹤翩跹。自是青云器，仍兼紫府权。劳谦延下士，致泰启重乾。事业期周召，文华继许燕。公其为辅弼，走也与陶甄。有道千钧重，无私一鉴悬。考功齐郭令，论帙拟彭篯。愈觉勋庸盛，尤知志操坚。作兴周礼乐，整顿禹山川。已注长生箓，当为不老仙。未容居绿垑，宁许见华颠。素积阴功厚，能同造物旋。偕行追九老，众妙入重玄。欲祝先天算，还歌七月篇。愿言多寿祉，流庆日绵绵。
七月流火
作者：凌云翰
朝代：元

人间逄七月，大火向西流。民事终嫌晚，天时始应秋。三星低北户，万象拱南州。箕尾同成纬，珠玑异缀旒。金波分穆穆，银汉与悠悠。类烛辉瑶席，疑萤度玉楼。色连朱阁迥，光动翠帘幽。栗烈将催候，晶荧故眩眸。气随霜露变，事逐岁年遒。布帛堪为褐，狐狸可制裘。先时还有备，卒岁每无忧。偶读豳风作，端为大业谋。愿陈忠厚意，万一贲皇猷。
万山窝
作者：凌云翰
朝代：元

门外尘无一点红，结窝正在万山中。似知剡曲回舟者，如见伊川击壤翁。晚对翠屏消暇日，时闻黄鸟忆豳风。不须安乐重题扁，已觉夫来俗虑空。
万竹轩诗为沈亮赋
作者：凌云翰
朝代：元

种得筼筜得岁寒，数竿便作万竿看。云闲不觉侵书幌，雪细从教点画阑。纵有长丝牵紫鲤，可无明镜著青鸾。东阳已赋郊居久，一任新来带眼宽。
丈八沟纳凉图
作者：凌云翰
朝代：元

万个筼筜一径开，水花晚色映亭台。日将落处船初放，诗未成时雨又催。琥珀蔗浆供雪椀，象牙莲藕荐霞杯。渼陂未必奇如此，何事岑参不共来。
丈八沟纳凉图
作者：凌云翰
朝代：元
体裁：七言律诗

万个筼筜一径开，水花晚色映亭台。日将落处船初放，诗未成时雨又催。琥珀蔗浆供雪碗，象牙莲藕荐霞杯。渼陂未必奇如此，何事岑参不共来。
三香图
作者：凌云翰
朝代：元

淮山彭泽与沅湘，几度经行揽众芳。梦觉广寒环佩远，却将吟笔写秋香。
上元会饮次俞紫芝先辈韵
作者：凌云翰
朝代：元

中年行乐遇新年，触目风光更接连。夜色遥通鳷鹊观，春声先泛凤凰弦。云中花乱疑瀛海，月下人归是洞天。鬓点吴霜嗟老矣，踏歌槌鼓让童颠。
东圆分题七叶坡为王景周赋
作者：凌云翰
朝代：元

森森佳木映阳坡，不比槐阴十讼多。谁见一花如菡萏，人传七叶是娑罗。漠貂谩藉金张业，月兔空涵海水波。昨夜虚堂闻子落，定知仙客费吟哦。
东坡像
作者：凌云翰
朝代：元

雨笠有时借，雪堂从此闲。眉山秋夜月，清影在人间。
东山书隐为郑原宜赋郑本越人居东山先世徙杭遂家焉尝筑室西湖上从徐勉庵授书经因以为扁示不忘本也原直事亲以孝闻及筮仕都卫尤有声誉故赋长句以美之
作者：凌云翰
朝代：元

东山读书隐居处，如何只在西湖边。拟岘作记昔闻耳，思越寓吟今信然。蔷薇花落忆李白，书带草生疑郑玄。近闻去作幕下士，忠孝要看光简编。
东郊劝农为王侯必先赋
作者：凌云翰
朝代：元

灵雨初零动土膏，东郊五马出游遨。老农欲遂三秋望，贤守宁辞一日劳。牛角无歌何用扣，豚蹄有酒正颜操。题诗记得豳风句，祭韭开冰复献羔。
中秋对月次张行中韵
作者：凌云翰
朝代：元

桂树悬香四散飘，金风玉露满璇霄。中秋有月偏澄澈，万里无云倍泬寥。壮志每从诗上见，闲愁都向酒边消。美人莫道音尘绝，只隔盈盈一水遥。
为华子宜赋山隐
作者：凌云翰
朝代：元

招隐何处所，宛在栎山岑。人同西岳号，地异真源寻。履随绿玉枝，冠映青瑶簪。罗月炯颜色，松风洒尘襟。鍊液变白雪，烧丹成紫金。传授龙马图，啸歌鸾凤音。稽首希夷子，寥寥同此心。
为吴以道题红梅翠竹图
作者：凌云翰
朝代：元

寒梅宜与竹交加，没骨图新对客誇。翡翠剪翎分作叶，守宫流血点成花。美人君子同千里，明月清风自一家。威凤不来么凤悄，却因客鬓惜年华。
为夏节题子昂画白马
作者：凌云翰
朝代：元

十二天闲烂锦云，世人专美五花文。吴门匹练吴兴笔，一出能空冀北群。
为安道题墨竹
作者：凌云翰
朝代：元

何事清风满剡溪，琅玕长得与云齐。此君若得王猷见，兴尽应须为品题。
为徐子方题徐熙杏花青鸟
作者：凌云翰
朝代：元

青色分红闹别枝，写生谁复似徐熙。露华不在金茎上，青鸟飞来也自疑。
为方仲敏题白云深处
作者：凌云翰
朝代：元

千山万水入登临，犬吠鸡鸣杳莫寻。试问白云深几许，仙家更在白云深。
为朱大理赋墨梅寓丹家意以大理明此故求正云
作者：凌云翰
朝代：元

剥尽群阴见一阳，千花万蕊总包藏。笔头会得先天意，写出寒花朵朵香。知白全资守黑功，一花便与万花同。要知玉兔翻身处，春满乾坤六六宫。雨熟金丸万万株，黄中通理及肌肤。此花自是真铅汞，却倩仙毫作药炉。真水元从火里来，等闲相过即胚胎。檀心玉蕊分明见，莫作黄芽白雪猜。
为朱大理赋墨梅寓丹家意以大理明此故求正云·其一
作者：凌云翰
朝代：元

剥尽群阴见一阳，千花万蕊总包藏。笔头会得先天意，写出寒花朵朵香。
为朱大理赋墨梅寓丹家意以大理明此故求正云·其三
作者：凌云翰
朝代：元

雨熟金丸万万株，黄中通理及肌肤。此花自是真铅汞，却倩仙毫作药炉。
为朱大理赋墨梅寓丹家意以大理明此故求正云·其二
作者：凌云翰
朝代：元

知白全资守黑功，一花便与万花同。要知玉兔翻身处，春满乾坤六六宫。
为朱大理赋墨梅寓丹家意以大理明此故求正云·其四
作者：凌云翰
朝代：元

真水元从火里来，等闲相过即胚胎。檀心玉蕊分明见，莫作黄芽白雪猜。
为李渊之题张师夔所作二图
作者：凌云翰
朝代：元

石好竹亦好，营丘到蓟丘。无端闲草木，相与斗清幽。脩竹比君子，好山如故人。先生归栗里，无复见清新。
为李渊之题张师夔所作二图·其一
作者：凌云翰
朝代：元

石好竹亦好，营丘到蓟丘。无端闲草木，相与斗清幽。
为李渊之题张师夔所作二图·其二
作者：凌云翰
朝代：元

脩竹比君子，好山如故人。先生归栗里，无复见清新。
为杨复初题秋江归棹图仍次其韵
作者：凌云翰
朝代：元

不为莼鲈若忆归，缁尘惟恐上人衣。欲知此日思亲意，长似征帆带雨飞。
为杨子东题竹石扇面
作者：凌云翰
朝代：元

歌罢南风解愠诗，含毫长想凤来仪。明时又见箫韶作，留取苍崖碧玉枝。
为林子山题王叔明所作羌山隐居图
作者：凌云翰
朝代：元

诗人头未白，又欲隐羌山。好把无声意，光传满世间。
为沈景玉题高士谦所作烟雨万竿图
作者：凌云翰
朝代：元

影薄犹疑翠袖寒，东林日暮忆曾看。渭川千亩谁能写，烟雨空濛千万竿。
为沈竹窗题竹梅二图
作者：凌云翰
朝代：元

生纸何人写墨君，翠痕馀处白纷纷。翻疑手把孤鸾尾，扫出南山一段云。寻花曾记历山坡，年后如何却厌多。赖有小窗横幅在，空将老眼重摩挲。
为沈竹窗题竹梅二图·其一
作者：凌云翰
朝代：元

生纸何人写墨君，翠痕馀处白纷纷。翻疑手把孤鸾尾，扫出南山一段云。
为沈竹窗题竹梅二图·其二
作者：凌云翰
朝代：元

寻花曾记历山坡，年后如何却厌多。赖有小窗横幅在，空将老眼重摩挲。
为潘晋之题忠孝图
作者：凌云翰
朝代：元

石畔葵萱总看花，黄金杯侧注丹砂。艾宣笔意谁传得，孝子忠臣在一家。
为赵玘题高士谦墨竹
作者：凌云翰
朝代：元

公子翩翩也自佳，从人写竹写幽怀。只今有酒谁浇笔，能使清风到小斋。
乔松双鹄图为俞仲和赋
作者：凌云翰
朝代：元

一个长松雨鹤栖，上头不许子规啼。仙翁应在春山裹，丹井云多路更迷。
九日前二日陈子善送酒并诗一绝因用其韵以谢
作者：凌云翰
朝代：元

秋丛绕舍樽无绿，九日风光不称贫。谁信柴桑千载后，东篱重见白衣人。青州从事声名重，过我篷门不厌贫。白菊花前上弦月，会须对饮作三人。
九日前二日陈子善送酒并诗一绝因用其韵以谢·其二
作者：凌云翰
朝代：元

青州从事声名重，过我篷门不厌贫。白菊花前上弦月，会须对饮作三人。
九日游吴山次韵
作者：凌云翰
朝代：元

陈迹空存事往非，却因山色认依稀。风轻破帽何曾落，潮迅征帆却似飞。有酒当朝陶清节，无诗空忆谢玄晖。古今不尽登临意，醉插黄花步月归。
九月六日病起偶成
作者：凌云翰
朝代：元

卧病经时莫叹嗟，起来犹可岸乌纱。药囊屡检看题遍，书帖重临作字斜。秪觉风光吹白发，不知秋意满黄花。自怜江海垂纶手，却倚衡门数暮鸦。
书
作者：凌云翰
朝代：元

僧舍兰亭帖，萧郎取得还。昭陵一片墨，依旧出人间。
二乔观兵书图
作者：凌云翰
朝代：元

不为师婚不动心，肯教铜雀锁春深。书中谩识孙吴意，何似同观女史箴。
二仙像 其一 铁拐
作者：凌云翰
朝代：元

一拐随身四海闻，剑锋久暗七星文。等闲磨砺光芒出，划断青天万里云。
二仙像 其二 风僧
作者：凌云翰
朝代：元

似醉如痴不顾身，谁知一一露天真。露台便是中秋月，养就蟾蜍白胜银。
二仙像·铁拐
作者：凌云翰
朝代：元

一拐随身四海闻，剑锋久暗七星文。等闲磨砺光芒出，划断青天万里云。似醉如痴不顾身，谁知一一露天真。露台便是中秋月，养就蟾蜍白胜银。
二仙图
作者：凌云翰
朝代：元

松枯石烂自春秋，游入依然昼夜流。要觉仙人忘世虑，未应钟吕胜巢由。
二美人图
作者：凌云翰
朝代：元

黄金买妾身，何曾买妾心。妾身岂愿死，义重千黄金。主家珊瑚高比树，如意声中落红雨。堕楼化作兰麝尘，不复樽前为君舞。按图哀怨起绿珠，晋家事业真剥肤。金屋岂无人，三千当一身。如何把玉笛，吹动渔阳尘。梨园歌舞成消歇，海棠飞作胭脂雪。空遗罗袜不生尘，香冷马嵬坡下月。按图哀怨起玉环，唐家事业真厚颜。
二美人图·其一
作者：凌云翰
朝代：元

黄金买妾身，何曾买妾心。妾身岂愿死，义重千黄金。主家珊瑚高比树，如意声中落红雨。堕楼化作兰麝尘，不复樽前为君舞。按图哀怨起绿珠，晋家事业真剥肤。
二美人图·其二
作者：凌云翰
朝代：元

金屋岂无人，三千当一身。如何把玉笛，吹动渔阳尘。梨园歌舞成消歇，海棠飞作胭脂雪。空遗罗袜不生尘，香冷马嵬坡下月。按图哀怨起玉环，唐家事业真厚颜。
二马图
作者：凌云翰
朝代：元

形体支离两可怜，胸中历历旧山川。当时伯乐曾回顾，肯信人间有暮年。
云卧楼为卢宗文赋
作者：凌云翰
朝代：元

金罍山色满庭除，偃仰长因饱食馀。神女有时行雨过，仙人自昔好楼居。龙归不觉衣裳润，蝶去方惊枕席虚。莫向招提频借宿，且留丹壑待天书。
云松观瀑图
作者：凌云翰
朝代：元

悬崖见飞瀑，界破一天秋。松密云深处，巢居在上头。
云林书舍为靳梦文赋
作者：凌云翰
朝代：元

云木成林绝点尘，读书精舍有诗人。乾坤万里市朝远，风露一堂灯火亲。不为肥甘知隐遁，祗因勤苦见经纶。襄阳物色归图画，谁解移家愿卜邻。
云林小隐为崔彦晖赋
作者：凌云翰
朝代：元

白云何英英，荫此嘉木林。云气有卷舒，林木恒萧森。久矣慕高躅，于焉遂初心。举头弁山高，濯足苕水深。草堂自秋爽，松厅空夕阴。冥鸿飞避弋，野鹤下听琴。载歌招隐童，重赋归来吟。白驹在空谷，毋遐金玉音。
云谷为王彦常赋兼简敬仲
作者：凌云翰
朝代：元

阴阴幽谷只藏云，杖策曾来访隐君。山合转添成巃嵷，水回偏觉带氤氲。不须剥栗思工部，正欲来禽寄石军。翻忆临江贤大守，何时樽酒细论文。
云门草堂为徐彦钟赋
作者：凌云翰
朝代：元

云门寺近若耶溪，溪上人家云半迷。秋雨正愁茅屋破，春星还傍草堂低。白鸦谷远松筠老，碧藻坊深海柳齐。何似南州徐孺子，故居新璧待重题。
五弦琴
作者：凌云翰
朝代：元

闻说琴调天下治，直弦况值未加时。在床被袗曾遭象，解愠颁侯更得夔。和气尽从元气出，南风还类凯风诗。缅怀千古岩廊上，爱物仁民本孝思。
五月二十日寿洪时中广文用复初韵
作者：凌云翰
朝代：元

仙号洪崖是此翁，后身聊复寄黉宫。春秋学外无馀子，月旦评中有至公。清极每憎茶七椀，衰迟宁羡粟千钟。今年两遇称觞日，赖有葵榴接续红。
五月二十日寿洪时中广文用复初韵
作者：凌云翰
朝代：元
体裁：七言律诗

仙号洪崖是此翁，后身聊复寄黉宫。春秋学外无馀子，月旦评中有至公。清极每憎茶七碗，衰迟宁羡粟千钟。今年两遇称觞日，赖有葵榴接续红。
五花马图
作者：凌云翰
朝代：元

八尺乌骓散五花，披图一见重咨嗟。何人笔底藏风雨，解使神龙起渥洼。
仙山访隐图
作者：凌云翰
朝代：元

仙山渺何许，飞楼跨苍穹。谁携九节杖，直入烟霞中。雨馀千涧急，略彴微径通。松花落金粉，衣袂回春风。幽怀何以写，赖有爨下桐。吴江脱屣后，不逐陶朱公。还来白云里，挥弦送飞鸿。苕溪隐君子，苦心乃良工。五岳在只手，三山入双瞳。每于生纸上，经营意无穷。我知图画理，能使尘虑空。胡为效病鹤，局促遭樊笼。何当赋招隐，山幽多桂丛。
何彦恭观奕图
作者：凌云翰
朝代：元

山风吹日昼阴阴，几见松花落远林。总使棋枰能换世，仙人那得有机心。
俞文辅墨竹
作者：凌云翰
朝代：元

文同本进士，家有筼筜谷。所以俞省元，胸中出淇澳。
俞文辅墨菊
作者：凌云翰
朝代：元

间色幽花却耐看，墨香和露不曾乾。魏家池馆如栽得，唤作秋风小牡丹。
俞文辅竹石
作者：凌云翰
朝代：元

怪石玄云立，修篁翠雨垂。虽非与可笔，消得子瞻诗。
俞碧窗画紫菊
作者：凌云翰
朝代：元

菊有黄花秋满篱，谁看紫艳半开时。碧窗分得研朱露，写出无声赵嘏诗。
倦绣图
作者：凌云翰
朝代：元

纂组犹能害汝功，倦容谁为写东风。空知想像唐宫事，绣出杨家一捻红。
停云楼为四明王德修赋
作者：凌云翰
朝代：元

停云蔼蔼在高楼，几度怀人叹阻修。安得陶潜共延伫，也胜王粲独消忧。昼眠忆弟劳青眼，秋望思亲惧白头。亦有神仙解怡悦，何时骑鹤重来游。
催雪次钱善长韵
作者：凌云翰
朝代：元

岁暮时昏雪未垂，膝神何事苦愆期。六花自信霄中有，三白要教天下知。古道停鞭思入画，寒窗呵笔拟题诗。几家羔酒销金怅，频揭珠帘怅望时。
傲窗诗卷
作者：凌云翰
朝代：元

偶向南窗倚暮秋，寄情宁复傲公侯。谁知容膝无多地，高似元龙百尺楼。
僧月海兰蕙
作者：凌云翰
朝代：元

光风转蕙汎崇兰，墨润浑疑露未乾。春色夜来深似海，空留清影月中看。
元夕次陈尹子善韵
作者：凌云翰
朝代：元

严城五夜启重关，灯火交光似大山。秾李谩誇游妓辈，传柑遥忆侍臣班。西楼凉月归来晚，南陌和风笑语间。可是吴儿贪乐事，踏歌到晓不知还。月色分明胜昨宵，游人街上踏琼瑶。马头尘土从飞仆，鳌背星辰欲动摇。梅弄粉香风不定，柳添黄色雪才消。太平有象黎民乐，一曲笙歌倚洞箫。神仙宫府画图开，端使诗人咏有莱。灯火直从天半落，绮罗都向月中来。已闻献策瞻龙衮，又见吹笙下凤台。莫遁草茅无补报，也曾终夕望三台。
元夕次陈尹子善韵·其一
作者：凌云翰
朝代：元

严城五夜启重关，灯火交光似大山。秾李谩誇游妓辈，传柑遥忆侍臣班。西楼凉月归来晚，南陌和风笑语间。可是吴儿贪乐事，踏歌到晓不知还。
元夕次陈尹子善韵·其三
作者：凌云翰
朝代：元

神仙宫府画图开，端使诗人咏有莱。灯火直从天半落，绮罗都向月中来。已闻献策瞻龙衮，又见吹笙下凤台。莫遁草茅无补报，也曾终夕望三台。
元夕次陈尹子善韵·其二
作者：凌云翰
朝代：元

月色分明胜昨宵，游人街上踏琼瑶。马头尘土从飞仆，鳌背星辰欲动摇。梅弄粉香风不定，柳添黄色雪才消。太平有象黎民乐，一曲笙歌倚洞箫。
元夕联句
作者：凌云翰
朝代：元

过雨天街月色新，楼台灯火照阳春。盍簪赖有诸公子，总是东风得意人。
兰亭卷
作者：凌云翰
朝代：元

字体纷纷变若云，后人惟睹永和文。昭陵一刻谁能学，尽道吴兴似右军。
兰雪斋为沈德源赋
作者：凌云翰
朝代：元

猗猗谷中兰，粲粲丛上雪。春风有时来，绿艳终不灭。志士多古怀，君子有贞节。于焉抱清润，允矣全脩洁。孔操寡知音，郢歌谩成阕。兴言得同心，援琴写幽咽。
关山雪霁图
作者：凌云翰
朝代：元

前峰后峰雪模糊，东村西村春有无。快雪时晴入佳想，况复见此关山图。关山迢递相联属，玉洁珠光眩人目。扶桑飞上金毕逋，暗水流澌度空谷。野桥行遇路三叉，青旗插檐沽酒家。驱驴倦客得少憩，怅望远道还咨嗟。诗翁好事常起早，天寒秪恐梅花老。柴门时有故人来，阶下白云须用扫。此图一日落尘寰，笔法依希荆与关。人生远游固云乐，何似在家长看山。我本识字耕夫耳，占祥便作丰年喜。田园归隐会有时，麦饭饱餐茅屋底。
凤凰台上忆吹箫·赋凤仙花
作者：凌云翰
朝代：元
体裁：词

菊婢标名，凤仙题品，纷纷随处成丛。甚玉钗浑小，宝髻微松。依旧花分五彩，毗陵画、总付良工。谁为伴，鸡冠染紫，雁阵来红。
玲珑。英英秀质，多想是花神，剪彩铺茸。却易分高下，难辨雌雄。疑把守宫同捣，端可爱、深染春葱。开还谢，从风乱飘，好上梧桐。
凤凰台上忆吹箫·赋凤仙花
作者：凌云翰
朝代：元

菊婢标名，凤仙题品，纷纷随处成丛。甚玉钗浑小，宝髻微松。依旧花分五彩，毗陵画、总付良工。谁为伴，鸡冠染紫，雁阵来红。玲珑。英英秀质，多想是花神，剪綵铺茸。却易分高下，难辨雌雄。疑把守宫同捣，端可爱、深染春葱。开还谢，从风乱飘，好上梧桐。
分题得秦淮送杜士能
作者：凌云翰
朝代：元

春波城下自涟漪，一舸夷犹任所之。月过女墙潮落后，烟笼寒水夜分时。双双堂燕衔沉见，白白淮鱼入馔知。期子有才如杜牧，此行莫惜重题诗。
分题得钟山送沈明德
作者：凌云翰
朝代：元

钟山正对石头城，进士元非隐士名。好看龙蟠并虎踞，争教鹤怨与猿惊。三春游兴云同远，千里归心月共明。去去会登群玉府，致身何必羡蓬瀛。
刘伯伦像
作者：凌云翰
朝代：元

痛饮日操卮，朝昏总不知。却嫌犹未达，荷锸使人随。
刘文质松溪小像
作者：凌云翰
朝代：元

为听松风直过溪，长琴分与小童携。白云不隔天台路，千树桃花一鸟啼。
刘松年诗意图
作者：凌云翰
朝代：元

野水连村绿，云山隔岸青。桥低疑碍艇，树密不遮亭。奇字无人问，清琴只自听。百年栖宿意，把卷忆曾经。
刘耀卿画
作者：凌云翰
朝代：元

重叠春山罨画开，柳边花底抱琴回。谁家庭院东风里，一片笙歌隔水来。画桥南畔藕花香，坦腹湖亭爱午凉。醉拍阑干因得句，不知惊去睡鸳鸯。老桂吹香袭绛袍，并将秋兴写秋毫。何人记得南楼夜，月过松梢一丈高。曾倚江亭看雁飞，梅花和雪亚荆扉。客帆自向沙头落，不是山阴兴尽归。
刘耀卿画·其一
作者：凌云翰
朝代：元

重叠春山罨画开，柳边花底抱琴回。谁家庭院东风里，一片笙歌隔水来。
刘耀卿画·其三
作者：凌云翰
朝代：元

老桂吹香袭绛袍，并将秋兴写秋毫。何人记得南楼夜，月过松梢一丈高。
刘耀卿画·其二
作者：凌云翰
朝代：元

画桥南畔藕花香，坦腹湖亭爱午凉。醉拍阑干因得句，不知惊去睡鸳鸯。
刘耀卿画·其四
作者：凌云翰
朝代：元

曾倚江亭看雁飞，梅花和雪亚荆扉。客帆自向沙头落，不是山阴兴尽归。
刘耀卿雪景
作者：凌云翰
朝代：元

健步寻梅远未还，无端诗思满溪山。洛阳更有多风雪，独有高人昼掩关。
剡西八景为开明空相寺僧华月江赋 其一 乌石卧云
作者：凌云翰
朝代：元

青天堕玄云，万古收不起。毋劳一点头，已悟二生理。
剡西八景为开明空相寺僧华月江赋 其七 双桂秋芳
作者：凌云翰
朝代：元

西方金粟身，仁立双林下。给园无秋风，布地却非假。
剡西八景为开明空相寺僧华月江赋 其三 梅林逗阴
作者：凌云翰
朝代：元

绿阴坐昼寒，林深不知路。子熟定何时，山中雨如雾。
剡西八景为开明空相寺僧华月江赋 其二 南轩进月
作者：凌云翰
朝代：元

月到南轩外，中庭可一方。开门才放入，满室白毫光。
剡西八景为开明空相寺僧华月江赋 其五 眺白凭阑
作者：凌云翰
朝代：元

凭阑见西山，满目青历历。太白如可招，三美无花笛。
剡西八景为开明空相寺僧华月江赋 其八 孤松晚翠
作者：凌云翰
朝代：元

岁晚归来日，苍枝忽转东。神龙能护法，日夜吼天风。
剡西八景为开明空相寺僧华月江赋 其六 临清涤砚
作者：凌云翰
朝代：元

砚垢须频涤，何如只洗心。纤尘浑不染，顽石变黄金。
剡西八景为开明空相寺僧华月江赋 其四 竹窗挹秀
作者：凌云翰
朝代：元

三面连高竹，苍凉画亦迷。道人参玉版，窗下说曹溪。
剡西八景为开明空相寺僧华月江赋·乌石卧云
作者：凌云翰
朝代：元

青天堕玄云，万古收不起。毋劳一点头，已悟二生理。月到南轩外，中庭可一方。开门才放入，满室白毫光。绿阴坐昼寒，林深不知路。子熟定何时，山中雨如雾。三面连高竹，苍凉画亦迷。道人参玉版，窗下说曹溪。凭阑见西山，满目青历历。太白如可招，三美无花笛。砚垢须频涤，何如只洗心。纤尘浑不染，顽石变黄金。西方金粟身，仁立双林下。给园无秋风，布地却非假。岁晚归来日，苍枝忽转东。神龙能护法，日夜吼天风。
包山玩月次睢宗吉韵
作者：凌云翰
朝代：元

昔我曲江观恐涛，越山不及吴山高。如何古有任公子，一钓乃能连共鳌。我今杖藜寻翠麓，地有白云人不俗。丹房火冷碧窗虚，夜半秋声撼林竹。踏歌连臂下仙坛，目断西山吴彩鸾。桂花飞帘作香雪，转首便觉秋阑珊。人生欢乐难再得，始信光阴如遇客。陶令空披漉酒巾，谢公谩著登山屐。庵前堵墙如白虹，洞门不掩来江风。分师半席师已许，经筵蜡烛摇秋红。郊何为寒岛何瘦，新雨能来宁论旧。今宵烂熳得好晴，知是何人补天漏。少壮而老理则常，胡能不死凋三光。放麑西巴诚不忍，歌凤接舆无乃狂。兹游可继五君咏，祀事同陪匪乘兴。中庭坐待明月来，树影团团一时并。
半闲道人画卷
作者：凌云翰
朝代：元

馀杭佳山水，我昔曾一游。缅怀丘园隐，自得林塘幽。映门尽嘉树，隔岸皆平畴。岂惟慕巢许，亦复谈伊周。母以半闲号，忘此终身忧。苟怀豫逸志，不与乾刚侔。愿子慎明德，勖哉企前脩。
南屏对雪宿简公房次王子中韵
作者：凌云翰
朝代：元

远近湖山淡复浓，此时浑失旧时容。天寒故把瓶梅浴，雪冻难将野菜供。东阁又吟年后句，南屏同听晚来钟。翻疑一舸长桥过，重叠云衣护玉峰。
南山纪事诗为杨复初赋
作者：凌云翰
朝代：元

子云每好奇，招我游山泽。偏兹会佳趣，历览尽幽僻。维阳有崇山，日出烟雾隔。穷探不知远，但觉多寒阨。萦回林麓深，窈窕蹊径窄。陟冈纵奇观，未至心已怿。屹然峙浮图，天孤一峰碧。百折乃肯下，磅礡势辟易。前面苍龙首，后负灵鳌脊。雄踞虎妥尾，雌伏乌敛翮。地胜气所钟，土色状琥珀。上有百岁梅，下有千岁柏。左右脩竹林，森森列矛戟。乃于隐约间，凝然结幽宅。不知何人地，欲问山中客。同游忽告予，先人此窀穸。为言经营难，小立话畴昔。兹山莘精蓝，蟠据无罅隙。惜土如惜金，谁能此藏魄。忆昔先人存，颇有风水癖。偶读青乌经，送识来龙脉。穷探得兹穴，屡请竟莫获。因之号南山，以志聊自释。神游心不忘，遗命在易箦。再请拒益坚，衷情从内迫。负愆背若芒，失措手犹螫。三年读礼经，方寸恒戚戚。昨承郡国荐，专教上海席。世变之京师，所历备艰厄。亲骨未入土，此实入子责。匪惟热中肠，亦复泚其额。还家踰一纪，终请始不惜。方将议封树，讵意远行役。及归岁云暮，故地启新辟。俄于畚锸下，石露见刻画。三复穆陵诗，摩挲出圭璧。若曰风雨寒，草草奚所适。重约舞凤笙，迟归在朝夕。昔藏事已非，今获语可绎。百年如合符，此理疑感格。愿徵先生言，庶为生者益。我观孝子志，百顺无一逆。临事苟获为，努力甘毁瘠。于心或有慊，神明谅能谪。如子克奉襄，众指见巨擘。古来卜吉事，往往著简册。致鸟表清忠，眠牛发陈迹。佳哉滕公城，欲堕王果石。子也慎其终，今闻永无斁。勿谓经营难，馀庆善所积。
南山飞流亭
作者：凌云翰
朝代：元

山溜泠泠来不竭，激成飞瀑散空明。虹霓下饮秋无际，河漠西流夜有声。横剑谁思仙子过，作亭人羡老僧清。平生惯诵天台赋，不记香炉记赤城。
南明轩为指南宗上人赋
作者：凌云翰
朝代：元

山对南明景益奇，轩因高敞望偏宜。倚窗好寄陶潜傲，留客须吟杜甫诗。陇月更圆谁共宿，碧云暮合尔同思。如何又向东林去，漏刻连花礼六时。
卢伯庸宰水图
作者：凌云翰
朝代：元

桃李家山春欲无，草堂留得望西湖。墓门宰木今如许，惆怅临风展画图。
友恭堂为胡拱衡赋
作者：凌云翰
朝代：元

峨嵋山色扫晴空，中有高堂号友恭。诗礼相传知岁久，埙篪迭奏觉春融。枝连棣萼亲情似，树著荆花乐意同。湖学育才先世事，子孙殊有古人风。
双松独步图
作者：凌云翰
朝代：元

高士清癯比鹤，长松夭矫犹龙。如在山阴道上，经行万壑千峰。
双松轩为沈廉赋
作者：凌云翰
朝代：元

双松何岁植，秀色满庭隅。拔地疑千尺，参天见两株。蓝田重作记，栗里有成图。门对双溪水，扁舟或可呼。
双鹤轩为鲁嗣衡赋
作者：凌云翰
朝代：元

开轩正在西湖上，双鹤偶来能守扉。复陂似托两黄鹄，过我疑多一羽衣。秪道在阴其子和，宁知去郭昔人非。仙家楼子曾相近，好伴孤云自在飞。
叶本蕃扇上竹石
作者：凌云翰
朝代：元

石林春色晚，老节有清芬。待得儿孙长，抽梢尽入云。
听潮轩图为夏伯玘题
作者：凌云翰
朝代：元

观水必观澜，听潮每听音。乃于无声处，见此天地心。方其潮未上，大江一蹄涔。将耳欲听之，寥寥杳难寻。及夫潮既落，汹涌成消沉。又复以耳听，默默真如瘖。惟于初至时，辟阖阳与阴。吹地殷鼙鼓，从风鉴铁金。之子于此轩，危坐正其襟。悟兹寂感理，阅尽古与今。已无言语述，况著丹青临。我听不以耳，孰知听逾深。拟将布声意，写入无弦琴。
听雪同张行中赋约以禁体
作者：凌云翰
朝代：元

黄昏微霰已垂垂，侧耳还从静里知。清讶松风茶熟后，暗疑花雨酒醒时。黑甜今夜浑无梦，白战当年自有诗。侵晓开窗何所见，飘然多在老梅枝。
吴以道扇
作者：凌云翰
朝代：元

清溪雨过晚渔蓑，倒坐船头逸兴多。只有好山看不厌，又随图画入轻罗。
吴孟文以古蜡笺画梅因赋
作者：凌云翰
朝代：元

旧笺新墨未曾乾，如倚黄昏月下阑。不是一枝斜更好，令人误作蜡花看。
吴孟文以白团扇画梅因赋
作者：凌云翰
朝代：元

海波寒浸玉蟾蜍，勾引清风入座隅。借得诗人掣鲸手，骊龙颔下摘明珠。
吴孟文墨梅
作者：凌云翰
朝代：元

吴生妙绝宫墙画，不向冰纨寄墨痕。怪得炎天见梅蕊，姚江知有季章孙。
吴孟文水影月香图
作者：凌云翰
朝代：元

却因清浅见横斜，水是湖湾影是花。赖有吴生能写得，不须重到老逋家。欲知浮动近黄昏，风有清香月有痕。貌得玉妃真面目，缟衣无复夜敲门。
吴孟文水影月香图·其一
作者：凌云翰
朝代：元

却因清浅见横斜，水是湖湾影是花。赖有吴生能写得，不须重到老逋家。
吴孟文水影月香图·其二
作者：凌云翰
朝代：元

欲知浮动近黄昏，风有清香月有痕。貌得玉妃真面目，缟衣无复夜敲门。
吴山伟观
作者：凌云翰
朝代：元

谯楼佳丽倚高寒，城郭浑疑画里看。旧说青山如五马，新题华表似飞鸾。东西淮海三千里，左右江湖十二阑。区宇清宁民物乐，卧闻鼓角报平安。
吴山对雪诗
作者：凌云翰
朝代：元

腊前有雪宜三白，笑倒田翁手齐拍。去年天气不多寒，盈寸犹难况盈尺。嗟予亦是田舍翁，敢以玉山高两峰。二贤珠玉在我侧，绿发青瞳颧颊红。久交共喜情怀尽，意行不觉吴山近。松间小径纵萦迂，竹杖芒鞋须一进。山前相府何潭潭，山中道院邻禅庵。兴来偶到故人宅，出果行酒方交谈。岁如何兮岁云暮，白首重来乩前度。湖山倒浸水晶奁，玉树琼林归措顾。山阳先生坐高堂，挺然特立逾脩篁。谁怜衰翁方避俗，寒窗痴坐如绳僵。失喜一时观二妙，剡曲回舟岂同调。明朝呵笔和新诗，檐有梅花须索笑。
咏海棠
作者：凌云翰
朝代：元

春色三分已二分，海棠红软半梨云。银缸休照东风树，愁杀杨州杜使君。
咏长桥
作者：凌云翰
朝代：元

飞梁压水跨虹腰，知是吴江第一桥。安得鲈鱼共樽酒，秋风亭上酹三高。
唐子华画
作者：凌云翰
朝代：元

我识吴兴唐子华，丹青一出便名家。抱琴童仆随驴去，山县今朝早放衙。
商与渊水竹居
作者：凌云翰
朝代：元

不待高秋爽气新，幽居水竹自相亲。已从淇澳思君子，更向湘江望美人。小艇依林缘载鹤，大竿当槛为牵鳞。商家霖雨须贤佐，汗简书名是隐沦。
喜晴次刘可与经历韵
作者：凌云翰
朝代：元

兼旬淫雨连吴楚，今日晴光满树头。淮白鱼来人不网，冬青花落客凭楼。借车踏水青秧出，拄笏看山绿树稠。民不怨咨缘底事，使君五马出来游。
四时花鸟图 其一 梨花白颊
作者：凌云翰
朝代：元

溶溶院落月三更，此影如何画得成。一树梨花双白颊，诗人闲户作清明。
四时花鸟图 其三 桂花佳雀
作者：凌云翰
朝代：元

天香一夕满人间，佳雀飞来意自闲。纵使枝头风露冷，也应不是纥千山。
四时花鸟图 其二 榴花绣眼
作者：凌云翰
朝代：元

满院薰风清画迟，海榴开到过墙枝。美人窗下闲针线，却爱花间绣眼儿。
四时花鸟图 其四 梅花鲍老
作者：凌云翰
朝代：元

红梅竹里报春光，双鸟依依恋夕阳。自有天生好毛羽，当筵舞袖错教长。
四时花鸟图·梨花白颊
作者：凌云翰
朝代：元

溶溶院落月三更，此影如何画得成。一树梨花双白颊，诗人闲户作清明。满院薰风清画迟，海榴开到过墙枝。美人窗下闲针线，却爱花间绣眼儿。天香一夕满人间，佳雀飞来意自闲。纵使枝头风露冷，也应不是纥千山。红梅竹里报春光，双鸟依依恋夕阳。自有天生好毛羽，当筵舞袖错教长。
四景图
作者：凌云翰
朝代：元

驴背驮诗去，溪桥有路通。花村茅店小，春日酒旗风。偶看云起处，指点隔溪山。莫问凉多少，能令羽扇闲。遥山深秋色，总被草堂分。篱外涓涓水，流来半是云。山村风雪夜，犬吠有人归。不道梅花冷，悬灯掩竹扉。
四景图·其一
作者：凌云翰
朝代：元

驴背驮诗去，溪桥有路通。花村茅店小，春日酒旗风。
四景图·其三
作者：凌云翰
朝代：元

遥山深秋色，总被草堂分。篱外涓涓水，流来半是云。
四景图·其二
作者：凌云翰
朝代：元

偶看云起处，指点隔溪山。莫问凉多少，能令羽扇闲。
四景图·其四
作者：凌云翰
朝代：元

山村风雪夜，犬吠有人归。不道梅花冷，悬灯掩竹扉。
四皓图
作者：凌云翰
朝代：元

松下紫芝曲，宫中鸿鹄歌。谁知四皓力，还比酂侯多。
四鹰图
作者：凌云翰
朝代：元

旷野秋先肃，鴐鹅见一群。老拳犹健在，击透几重云。锦架丝绦旧，羁縻气转雄。草间狐兔尽，饱食待秋风。饱飏饥则附，物欲一天机。会有长风便，冲霄试一飞。立臂从秋狝，穿云得羽毛。特将献天子，应不负微劳。
四鹰图·其一
作者：凌云翰
朝代：元

旷野秋先肃，鴐鹅见一群。老拳犹健在，击透几重云。
四鹰图·其三
作者：凌云翰
朝代：元

饱飏饥则附，物欲一天机。会有长风便，冲霄试一飞。
四鹰图·其二
作者：凌云翰
朝代：元

锦架丝绦旧，羁縻气转雄。草间狐兔尽，饱食待秋风。
四鹰图·其四
作者：凌云翰
朝代：元

立臂从秋狝，穿云得羽毛。特将献天子，应不负微劳。
回顾庵
作者：凌云翰
朝代：元

茫茫六合自高深，一望方知有古今。沧海白鸥从浩荡，长空孤鸟付消沉。东冈南涧频经目，春雨秋霜总在心。赖有小庵当绝顶，花时无日不登临。
墨梅
作者：凌云翰
朝代：元

两蕊三花便可人，分明笔底有阳春。平生一点和羹意，不到中书未是真。
墨梅
作者：凌云翰
朝代：元

姑射仙人冰雪肌，夜乘明月访瑶池。自怜绰约谁能见，却被龙香道士知。
墨梅
作者：凌云翰
朝代：元

客里俄惊岁又残，燕山十月雪花寒。江南驿使无消息，却把春光纸上看。
墨梅
作者：凌云翰
朝代：元

才见花开似见春，江空岁晚寄何人。芳香只恐有消歇，凭伏金壶墨写真。
墨梅
作者：凌云翰
朝代：元

每爱高人杨补之，小窗横幅写疏枝。繁花乱插当晴昊，胜似黄昏月上时。
墨竹
作者：凌云翰
朝代：元

笔下筼筜有谷，胸中清渭成川。为问湖州老可，何如赤壁坡仙。山童偶敲茶臼，野老闲歌竹枯。明月不离襟袖，好风都在蒲葵。墨君写以老可，石丈拜之来颠。何似王维高适，一时诗崡同传。
墨竹·其一
作者：凌云翰
朝代：元

笔下筼筜有谷，胸中清渭成川。为问湖州老可，何如赤壁坡仙。
墨竹·其三
作者：凌云翰
朝代：元

墨君写以老可，石丈拜之来颠。何似王维高适，一时诗崡同传。
墨竹·其二
作者：凌云翰
朝代：元

山童偶敲茶臼，野老闲歌竹枯。明月不离襟袖，好风都在蒲葵。
墨竹扇面
作者：凌云翰
朝代：元

剪得责鸾尾，凉阴欠被分。山风一披拂，扫动石坛云。山幽多美竹，不畏雪霜寒。好共丛生桂，移来月里看。
墨竹扇面·其一
作者：凌云翰
朝代：元

剪得责鸾尾，凉阴欠被分。山风一披拂，扫动石坛云。
墨竹扇面·其二
作者：凌云翰
朝代：元

山幽多美竹，不畏雪霜寒。好共丛生桂，移来月里看。
墨菊
作者：凌云翰
朝代：元

淋漓浓墨染香云，秋色秋光总不分。醉眼只疑乌帽落，令人重忆孟参军。
墨菊
作者：凌云翰
朝代：元

谁写鹅毛菊，垐开或半开。露华如许湿，都向墨池来。
墨菊
作者：凌云翰
朝代：元

鹅毛剪得墨淋漓，香满秋风洗砚池。画法若从书法入，赵昌应也学羲之。
墨菊为杨复初赋
作者：凌云翰
朝代：元

黄花韵与墨花同，一洗人间万卉空。不许陶潜都占断，守玄聊且效杨雄。
壬子秋帘次迮士霖韵
作者：凌云翰
朝代：元

雨馀公馆夜沉沉，香爇金炉觉坐深。群马昔年空冀北，孤罴今日见丛林。贺公自是工吴语，庄写何须动越吟。官烛风帘同试事，正宜把酒细论心。
复锦轩为钱宗文赋
作者：凌云翰
朝代：元

公侯复始事非誇，忠孝相传有几家。尚忆故城各衣锦，岂容馀泽尽丝麻。日斜湘曲乌栖树，潮上海门蜂退衙。闲坐小轩观族谱，不知开尽一庭花。
夏日书怀次沈钦叔韵
作者：凌云翰
朝代：元

黄梅子熟暑蒸润，冬青花开云作阴。昨宵北牖雨声急，明日西湖流水深。论才子建得八斗，换酒太白轻千金。幽怀欲写托长句，又闻绿树新蝉吟。
大方圆上人有亭扁客航在越上远林先生索赋
作者：凌云翰
朝代：元

老禅杯渡恐鸥惊，聊结虚亭喻物情。春水祗疑天上坐，晚风还想月中行。此身江海长为客，彼岸舟航浪得名。夜半壑中谁负去，欲将此语问庄生。
太白像
作者：凌云翰
朝代：元

正尔吟秋浦，如何谪夜郎。尚疑颜色在，落月满空梁。
奉和许章检校陪祭有作三十韵
作者：凌云翰
朝代：元

学古始入官，为有民社寄。此理均人臣，矧职居相位。祀典遵百王，法守由一揆。丘陵以为坛，陶匏以为器。既严神祗称，复辨上下次。成众本乎天，成形本乎地。牲牢贵腯充，礼乐尚明备。瞻仰民所崇，财用国攸系。两仪同乾坤，七庙异涣萃。日临斋戒期，卜叶享祀利。不愆斯不忘，能备乃能祭。皇风浩无垠，盛世宁有替。于时蛰虫惊，应候玄鸟至。风霆为昭明，山川载神气。钟钟鸣鼓钟，秩秩陈簠簋。翩然云之来，允矣诚所致。有美文武臣，夙抱纯一志。燎明夜向晨，月白天在水。鹄立俨当中，骏奔走其际。欣欣神乐康，简简福相炽。湛露流玉阶，令风袭琼佩。方当感格时，已著充满意。礼行士无哗，乐奏神所莅。益之以十朋，介之以繁祉。祈报止春秋，敬恭止坛壝。玉烛一鼎调，金成万宝遂。三献迄有终，九府均被赐。岂期康衢民，获睹放勋世。雷动车马还，日出海波沸。作诗聊记年，皇明甲寅岁。
如存堂为程进珉赋
作者：凌云翰
朝代：元

外家宅相不须论，且筑书堂磅故园。珠玉照人甥在侧，琼瑰赠舅母如存。心同白水伤投璧，自极柯山念倚门。三复渭阳诗意好，为观小序却销魂。
姚伯和所藏五马图
作者：凌云翰
朝代：元

识得骊黄不在毛，天机从此付霜毫。使君五马行春处，犹忆城西看小桃。
姚江放舟图
作者：凌云翰
朝代：元

一雨众山绿，姚江春水生。云林回首处，方觉去舟轻。
孔子送周元亮先生因以诗索之
作者：凌云翰
朝代：元

秋风篱落漫徘徊，那得黄花大似杯。谁送草庭三四朵，可能分寄一枝来。
孙仲文奉亲图
作者：凌云翰
朝代：元

敬亭山远白云层，如此高堂岂易升。举足不能忘父母，介眉犹可及宾朋。夏萱傍砌欣同赏，春酒盈觞忆自称。锡类极知谁考叔，夜窗看画重挑灯。
孙生二画 其一 槐安国
作者：凌云翰
朝代：元

木槐为国竟如何，梦境浑如世事多。老我久无名利念，笈看行蚁上南柯。
孙生二画 其二 竹叶舟
作者：凌云翰
朝代：元

长安流落嗼途穷，一叶归舟便向东。咫尺图中能缩地，秪疑山叟是壶公。
孙生二画·槐安国
作者：凌云翰
朝代：元

木槐为国竟如何，梦境浑如世事多。老我久无名利念，笈看行蚁上南柯。长安流落嗼途穷，一叶归舟便向东。咫尺图中能缩地，秪疑山叟是壶公。
孟得名画雪景寒鸦
作者：凌云翰
朝代：元

飞散寒鸦不可招，数株封雪落长条。茅檐尽日无人到，何处高楼酒未消。
孟母断机图
作者：凌云翰
朝代：元

慈亲教子意何如，直至三迁始定居。一自寒机初断后，经纶都在七篇书。
宋复古画
作者：凌云翰
朝代：元

老知书画益人多，奈此无情岁月何。欢识营丘平淡意，高堂秉烛看岷峨。
宋授之所作美人欠伸图
作者：凌云翰
朝代：元

春日深宫静，闲观女史箴。倦来俄起立，蝴蝶下庭心。
宋授之所画扇
作者：凌云翰
朝代：元

楼拥千章木，山横一段云。夕阳遮不尽，犹照白鸥群。
宋授之春山隐居图
作者：凌云翰
朝代：元

楼倚东风外，凭高取次吟。柳低黄鸟近，日抚翠屏深。世换如收局，人亡不在琴。凄凉图画里，愁绝百年心。
宋授之遗墨
作者：凌云翰
朝代：元

宋玉多才赋远游，曾拈彩笔写清秋。西风吹断南州梦，翡翠兰苕总是愁。
宋授之钟馗小妹图
作者：凌云翰
朝代：元

戏担双鬼当双鱼，小妹停肩雪霁初。莫道丹青资一笑，人间物物是苞苴。
定风波慢 商角调 赋崔莺莺传
作者：凌云翰
朝代：元

把丽情、分付良工，传奇谩为重省。开户迎风，拂花动月，写尽西厢景。笑书生，最侥倖。刚道师婚胜琴聘。沉静。问姓名非是，近时三影。空思蔗境。画盐梅、不济调羹鼎。翻残金旧日，诸宫调本，才入时人听。减容光，懒窥镜。凤枕鸳衾与谁□。重赠。李绅歌意，续微之咏。
宝州为庄上人赋
作者：凌云翰
朝代：元

大宝州中无不有，难分高下与洪纤。海名香水随心见，珠号摩尼信手拈。莫道山河如幻化，须知世界要庄严。上人燕坐悠然处，俗士如何不具瞻。
寄王彦强府倅
作者：凌云翰
朝代：元

西蜀人材天下奇，使君来此济时危。云龙风虎王褒颂，官柳江梅杜甫诗。苍海只疑瞻锦水，越山浑似见峨眉。不才谬作兰亭客，又到君家洗砚池。野水平桥直到门，幽居绝胜浣花村。半帘草色留宾客，满院书声教子孙。庭下甘棠阴渐密，道傍苦李寔应繁。自公退食多清事，剩有诗书共讨论。日日呼奴采涧芹，柁楼晚饭愧慇勤。草堂不用忧春雨，尘甑应劳念史云。关塞巳通流马道，江湖空羡白鸥群。来禽青李犹堪寄，为向山阴报右军。
寄王彦强府倅·其一
作者：凌云翰
朝代：元

西蜀人材天下奇，使君来此济时危。云龙风虎王褒颂，官柳江梅杜甫诗。苍海只疑瞻锦水，越山浑似见峨眉。不才谬作兰亭客，又到君家洗砚池。
寄王彦强府倅·其三
作者：凌云翰
朝代：元

日日呼奴采涧芹，柁楼晚饭愧慇勤。草堂不用忧春雨，尘甑应劳念史云。关塞巳通流马道，江湖空羡白鸥群。来禽青李犹堪寄，为向山阴报右军。
寄王彦强府倅·其二
作者：凌云翰
朝代：元

野水平桥直到门，幽居绝胜浣花村。半帘草色留宾客，满院书声教子孙。庭下甘棠阴渐密，道傍苦李寔应繁。自公退食多清事，剩有诗书共讨论。
寒江独钓图
作者：凌云翰
朝代：元

诗画难评劣与优，声无声有巧相侔。寒江钓雪何人笔，得句真如柳柳州。
寒江钓雪图
作者：凌云翰
朝代：元

风满空江雪满舟，一竿波面自夷犹。钩丝更放长三尺，不信寒鱼不上钩。
小桃源为未质夫赋
作者：凌云翰
朝代：元

桃源欲觅恐荒唐，此境依稀在海昌。避世尝闻隐君子，问津何必待渔郎。绛霞蒸处层层远，红雨飞时点点香。欲效陶潜重作记，东风回首意微茫。
居闲为济人潘士中赋
作者：凌云翰
朝代：元

安仁巳有闲居赋，后裔居闲也自宜。身外功名何足慕，胸中今古却曾知。松遮草屋关诗意，路踏云山入梦思。三绝忽惊重睹日，少陵惭愧鬓成丝。
岁寒三友图
作者：凌云翰
朝代：元

岁暮天寒雪四垂，竹边松下出斜枝。似人又向图中见，方信山阴有戴逵。
岳鄂王墓
作者：凌云翰
朝代：元

前相汪黄后相秦，力图恢复竟何人。朱仙路近旌旗晚，古汴城高草木春。江月照空埋剑狱，胡沙遮断属车尘。栖霞岭下将军冢，夜夜悲风起石麟。
己未午日次沈钦叔韵
作者：凌云翰
朝代：元

今年两度逢端午，前月方当后月非。到手人将蒲酒劝，满头谁插艾花归。水亭得句题纨扇，风馆焚香试葛衣。读罢离骚增感慨，绿阴满地客来稀。
己未端四复初以村居述怀及午日书事见示因次其韵
作者：凌云翰
朝代：元

池通细水树欹花，似是荒村老杜家。堂上每来如客燕，园中还产在官蛙。酒香昌独欺松叶，饭滑雕胡胜蕨芽。石枕竹床凝午梦，觉来消得一瓯茶。节物惊心易感人，枇杷黄熟雨初匀。新醪若得频刍瓮，旧服何妨重补纫。门插艾枝成故事，粽包菰叶送比邻。村居此日方泥泞，奇字谁能问子云。
己未端四复初以村居述怀及午日书事见示因次其韵己未端四复初以村居述怀及午日书事见示因次其韵·其二
作者：凌云翰
朝代：元
体裁：七言律诗

节物惊心易感人，枇杷黄熟雨初匀。新醪若得频刍瓮，旧服何妨重补纫。门插艾枝成故事，粽包菰叶送比邻。村居此日方泥泞，奇字谁能问子云。
布谷篇
作者：凌云翰
朝代：元

每向豳居玩物情，却怜野鸟解催耕。雨收江上一犁足，风动林梢两个鸣。如入画图供赋咏，莫将思怨起阴晴。纪官此日无人问，秪问今秋万宝成。
布谷篇
作者：凌云翰
朝代：元

阳春布德鹰化鸩，眼虽可识心和柔。野人因见拂其羽，有事南亩并西畴。桑林阴阴桑葚熟，彷佛禽言如布谷。秋成准拟去输官，农务当勤何待促。周家开国本务农，艰难王业存豳风。仓庚鸣鹃俱在咏，布谷应候将无同。田家望雨由清哢，况闻处处催春种。黍稷今年如满家，布谷之祥胜灵凤。
布谷篇
作者：凌云翰
朝代：元

鸣鸠本鹄鵴，形状鹴鸠殊。江东呼拨谷，布谷江南呼。桑间拂其羽，长与载胜俱。一鸣雨霢霂，再鸣雨沾濡。三鸣未及已，惊起耕田夫。扶犁乃毕出，荷锸争前趋。我闻少皞氏，凤鸣来应图。纪官此司空，信为德之符。愿言反淳风，圣世跻唐虞。持此鸣鸠篇，远献王者都。
并入易履墨菊
作者：凌云翰
朝代：元

写到黄花韵更高，墨池秋水染鹅毛。幽香一掬谁分得，知是并州快剪刀。
庄子观泉图
作者：凌云翰
朝代：元

秋水成河灌百川，濠梁何必更观泉。欲知无限逍遥意，总在南华第一篇。
庐山图
作者：凌云翰
朝代：元

梦里庐山亦偶然，披图重见意犹怜。白云万顷松千个，看得人间李谪仙。
庚申岁八月十三日陪祭山川因怀诸友
作者：凌云翰
朝代：元

山川陪祭祀，引望见江云。月到今宵好，秋从此日分。声驰黄鸟咏，梦绕白鸥群。谩忆岩头桂，无由折赠君。
康上人画 其一 雪窗玩梅
作者：凌云翰
朝代：元

林扃掩孤寂，落木无馀声。道人坐空山，那知岁峥嵘。夜寒窗有雪，渐与茅屋平。不悟梅花閒，但觉鼻观清。残经未能了，映隙窥微明。愿以第一义，于焉證无生。
康上人画 其二 南坞耕云
作者：凌云翰
朝代：元

山云有幽姿，南捂春更好。鞭起露地牛，布种皆药草。宁辞袈裟单，但恐稂莠恼。根茎固云殊，所贵辨之早。况以梯稗秋，每食敢求饱。感兹泽物功，童闲不教扫。
康上人画·雪窗玩梅
作者：凌云翰
朝代：元

林扃掩孤寂，落木无馀声。道人坐空山，那知岁峥嵘。夜寒窗有雪，渐与茅屋平。不悟梅花閒，但觉鼻观清。残经未能了，映隙窥微明。愿以第一义，于焉證无生。山云有幽姿，南捂春更好。鞭起露地牛，布种皆药草。宁辞袈裟单，但恐稂莠恼。根茎固云殊，所贵辨之早。况以梯稗秋，每食敢求饱。感兹泽物功，童闲不教扫。
张复初松下垂钓图
作者：凌云翰
朝代：元

春雨朝朝长绿波，桃花时节鳜鱼多。遥知松下投竿者，定是当年老志和。
张师夔思意图
作者：凌云翰
朝代：元

花木禅房常建诗，吴兴曾为写幽姿。龙溪渔子天机熟，见画令人忆旧时。
张骞出使图
作者：凌云翰
朝代：元

漫从西域度流沙，八月虚回奉使槎。天上白榆那可摘，归时只得带榴花。
徐子方竹
作者：凌云翰
朝代：元

蝌蚪曾闻写汗青，先生人复理图经。故人赠竹缘何事，要使清风满笏庭。
徐希杰二色梅图
作者：凌云翰
朝代：元

酒痕晕透雪饥肤，红影春园见一株。好似石家金谷里，戏将如意击珊瑚。疏影曾看上薄纱，挥毫落纸使横斜。骊珠一颗谁探得，散作东风满树花。
徐希杰二色梅图·其一
作者：凌云翰
朝代：元

酒痕晕透雪饥肤，红影春园见一株。好似石家金谷里，戏将如意击珊瑚。
徐希杰二色梅图·其二
作者：凌云翰
朝代：元

疏影曾看上薄纱，挥毫落纸使横斜。骊珠一颗谁探得，散作东风满树花。
徐陵墨梅
作者：凌云翰
朝代：元

尽道徐熙似赵昌，墨花有韵却无香。诗人又动杨州兴，春色真疑到玉堂。
忠养堂为张原善赋
作者：凌云翰
朝代：元

堂前花竹自清幽，春笋秋梨不外求。定省岂能忘喜惧，旨甘还得及交游。彩衣舞罢雏曾弄，绿醑斟来蚁正浮。欲识事亲忠养意，惟应张仲是前脩。
忠孝图
作者：凌云翰
朝代：元

葵萼倾心向太阳，萱花树背在高堂。忠臣孝子如佳卉，凭伏丹青为发扬。
怀云轩图为王子中题
作者：凌云翰
朝代：元

严亲在高堂，征夫在天涯。所以于此时，瞻云每兴怀。念子失怙恃，悠然坐松斋。感此无定姿，邈若音容乖。四方及上士，怅望胡能偕。因之为此图，氤氲抱丹崖。似当日之夕，山气何其佳。显亲系揭名，古训期免谐。愿言作霖雨，行当咏三槐。
思云为松江褚伯嘉赋
作者：凌云翰
朝代：元

三泖溶溶映九峰，白云飞处认吴淞。思亲甚似狄仁杰，尚友当如陆士龙。鹤鸟每从秋枕听，鲈鱼曾向午盘供。十年不作华亭梦，月落空闻北寺钟。
思云轩为罗师尚赋
作者：凌云翰
朝代：元

思亲长日看云生，亲殁因轩寓旧名。先世独推罗仲素，今人重见狄怀英。心关瞑色随乌集，目极秋容与雁征。每为三山歌陟岵，萧萧风雨候鸡鸣。
怡云轩为魏良赋
作者：凌云翰
朝代：元

爱汝怡云处，同看却异情。应知陶弘景，不是狄怀英。气逐龙身远，光摇鹤发明。名扬亲显日，霖雨在苍生。
总司牛宴郑都司以所知徐总制诗见示因次其韵
作者：凌云翰
朝代：元

梅子黄时雨气凉，金炉不断热沉香。座中总是朝天客，伋醉君门白玉觞。水晶帘捲午风凉，薝卜花开树树香。独有总成偏好客，拟倾江海入壶觞。
总司牛宴郑都司以所知徐总制诗见示因次其韵·其一
作者：凌云翰
朝代：元
体裁：七言绝句

梅子黄时雨气凉，金炉不断热沉香。座中总是朝天客，伋醉君门白玉觞。
总司牛宴郑都司以所知徐总制诗见示因次其韵·其二
作者：凌云翰
朝代：元

水晶帘捲午风凉，薝卜花开树树香。独有总成偏好客，拟倾江海入壶觞。
悬崖梅图
作者：凌云翰
朝代：元

悬枝生笔底，春色乱纷纷。疑把孤鸾尾，巅崖扫白云。